4. การประกอบธุรกิจของกลุ่มธุรกิจการเงินเกียรตินาคินภัทร

ภาพรวมการประกอบธุรกิจ

ภายหลังการร่วมกิจการระหว่างธนาคารและทุนภัทรเป็นผลสำเร็จ
กลุ่มธุรกิจการเงินเกียรตินาคินภัทร แบ่งการดำเนินธุรกิจออกเป็น 4 ธุรกิจ ได้แก่ 1)
ธุรกิจธนาคารพาณิชย์ 2) ธุรกิจตลาดทุน 3) ธุรกิธนบดีธนกิจ และ 4) ธุรกิจบริหารสินทรัพย์
โดยมีรายละเอียดผลิตภัณฑ์และบริการดังนี้

1.  ลักษณะผลิตภัณฑ์และบริการ

    1.  ธุรกิจธนาคารพาณิชย์ แบ่งออกเป็น

1)  สินเชื่อรายย่อย

  ดำเนินการโดยสายธนาคารรายย่อยของธนาคาร
  เน้นการให้บริการทางการเงินแก่ลูกค้ารายย่อยที่เป็นบุคคลธรรมดา
  โดยมีผลิตภัณฑ์และบริการทางการเงินที่สำคัญ ดังนี้

1.  สินเชื่อเช่าซื้อรถยนต์

  ธนาคารให้บริการสินเชื่อเช่าซื้อรถยนต์ทุกประเภท ทั้งรถใหม่ และใช้แล้ว ซึ่งรวมถึงรถยนต์นั่ง
  รถยนต์อเนกประสงค์ รถยนต์เชิงพาณิชย์ แก่บุคคล
  หรือนิติบุคคล ที่ต้องการซื้อรถยนต์มาใช้งานโดยทั่วไป ผู้เช่าซื้อจะชำระเงินดาวน์ส่วนหนึ่ง
  และผ่อนชำระค่างวดเป็นจำนวนเท่าๆ กัน ตลอดอายุสัญญาเช่าซื้อ
  และ/หรือธนาคารมีกรรมสิทธ์ในทรัพย์สินตามกฎหมายจนกว่าผู้เช่าซื้อจะผ่อนชำระเงินกู้ครบถ้วน
  ระยะเวลาการเช่าซื้อ 12-84 เดือน และมีอัตราดอกเบี้ยคงที่ตามอัตราตลาด ณ วันที่ทำสัญญา

  นอกจากนี้ ธนาคารยังให้บริการด้านอื่นๆ เกี่ยวกับรถยนต์ เช่น บริการต่อภาษีรถยนต์ประจำปี
  บริการด้านการขอใบอนุญาตเกี่ยวกับรถยนต์ บริการด้านการทำประกันภัย และภาษีรถยนต์อีกด้วย
  ซึ่งให้บริการครอบคลุมพื้นที่ทั้งในกรุงเทพฯ และต่างจังหวัด

  สินเชื่อเช่าซื้อรถยนต์มีการเติบโตอย่างต่อเนื่อง คิดเป็นสัดส่วนร้อยละ 72.2 ของสินเชื่อรวม
  โดยมีอัตราการเติบโตของเงินให้สินเชื่อสูงถึงร้อยละ 25.9 จาก 96, 946 ล้านบาท ณ วันที่
  31 ธันวาคม 2554 เป็น 122,093 ล้านบาท ณ วันที่ 31 ธันวาคม 2555
  มีสัดส่วนการให้สินเชื่อเช่าซื้อรถยนต์ใหม่ต่อรถยนต์ใช้แล้วเฉลี่ยร้อยละ 53 ต่อ 47 ในปี 2555
  และแบ่งสัดส่วนสินเชื่อเช่าซื้อตามภูมิภาคและประเภทของรถ ได้ดังนี้

[][]

  ธนาคารยังคงมุ่งเน้นที่จะขยายธุรกิจสินเชื่อเช่าซื้ออย่างต่อเนื่องต่อไป
  โดยให้ความสำคัญกับการบริการที่รวดเร็ว มีประสิทธิภาพ
  และเน้นควบคุมคุณภาพของสินเชื่อให้อยู่ในระดับที่ดี
  สำหรับการกำหนดอัตราดอกเบี้ยการให้กู้ยืมจะอยู่ในระดับเดียวกับอัตราตลาด
  และสอดคล้องกับระยะเวลาการผ่อนชำระ

2.  สินเชื่อบุคคล

  สินเชื่อบุคคล
  เป็นสินเชื่ออเนกประสงค์เพื่อช่วยเสริมสภาพคล่องให้แก่ลูกค้าเช่าซื้อรถยนต์ที่มีประวัติการผ่อนชำระที่ดี
  วงเงินสูงสุด 5 เท่าของรายได้ ผ่อนชำระนานสูงสุดถึง 48 เดือน โดยแบ่งเป็น 2 ประเภท
  ได้แก่ สินเชื่อ Term Loan คือ สินเชื่ออเนกประสงค์ ที่ไม่ต้องใช้หลักทรัพย์ หรือ
  บุคคลค้ำประกัน
  ทำสัญญาผ่อนชำระคืนให้แก่ธนาคารเป็นจำนวนเงินแต่ละงวดตามระยะเวลาที่กำหนด
  เพื่อช่วยเสริมสภาพคล่อง และสินเชื่อ Revolving Loan
  ผู้ขอกู้จะได้รับเป็นวงเงินสินเชื่อพร้อมบัตรกดเงินสด KK Cash Card
  ซึ่งเบิกถอนเป็นเงินสดได้ด้วยการใช้บัตรทำรายการเบิกถอนผ่านเครื่อง ATM Pool
  โดยมีเงื่อนไขชำระคืนขั้นต่ำแต่ละงวดตามที่ธนาคารกำหนด

3.  สินเชื่อเคหะ

  สินเชื่อเคหะ เป็นบริการสินเชื่อเพื่อที่อยู่อาศัย โดยมีวัตถุประสงค์หลักเพื่อซื้อที่ดินและสิ่งปลูกสร้าง
  โดยธนาคารได้ขยายพื้นที่การให้บริการจากเดิมเฉพาะในเขตกรุงเทพฯ และปริมณฑล
  และจังหวัดชลบุรี ไปยังทั่วประเทศ นอกจากนี้
  ธนาคารได้ลงนามบันทึกข้อตกลงความร่วมมือกับบรรษัทตลาดรองสินเชื่อที่อยู่อาศัย (บตท.)
  ในการจัดสินเชื่อที่อยู่อาศัยดอกเบี้ยคงที่ ซึ่ง บตท. ได้ทยอยจัดซื้อสินเชื่อที่อยู่อาศัยจากธนาคาร

  ทั้งนี้ ธนาคารและบตท.
  ได้ดำเนินการตามโครงการร่วมมือกับผู้ประกอบการอสังหาริมทรัพย์ในการออกผลิตภัณฑ์สินเชื่อที่อยู่อาศัยสำหรับลูกค้าโครงการฯ 
  โดยในปี 2555 ธนาคารได้โอนขายสินเชื่อเคหะให้บตท. รวมทั้งสิ้น 1,003 ล้านบาท

4.  สินเชื่อ Micro SMEs

  สินเชื่อ Micro SMEs เป็นสินเชื่อที่ให้แก่ลูกค้าบุคคลหรือ นิติบุคคลที่ประกอบธุรกิจขนาดเล็ก
  ทั้งภาคบริการ ค้าส่ง และค้าปลีก และมีวงเงินหลากหลายรูปแบบ อาทิ
  วงเงินเพื่อเป็นทุนหมุนเวียนในการประกอบธุรกิจ วงเงิน O/D วงเงินเพื่อขยายกิจการ
  โดยแบ่งเป็น 2 ประเภท ได้แก่ สินเชื่อแบบไม่มีหลักทรัพย์ค้ำประกัน
  และสินเชื่อแบบมีหลักทรัพย์ค้ำประกัน  

5.  บริการเงินฝาก

  ธนาคารให้บริการด้านเงินฝากกับกลุ่มลูกค้าทั้งประเภทบุคคลธรรมดาและนิติบุคคล โดยจำแนกเป็น
  3 ประเภทหลัก ได้แก่ เงินฝากกระแสรายวัน เงินฝากออมทรัพย์ และเงินฝากประจำ
  โดยเน้นการให้ผลตอบแทนที่คุ้มค่ากับลูกค้า
  อีกทั้งยังมีการพัฒนาผลิตภัณฑ์และการให้บริการอย่างต่อเนื่องเพื่อตอบสนองความต้องการและเพิ่มระดับความพึงพอใจของลูกค้า

6.  สินเชื่อรถเพื่อเงินสด (Car Cash)

  สินเชื่อรถเพื่อเงินสด ให้บริการวงเงินสินเชื่อประเภท Term loan
  แก่ผู้ถือกรรมสิทธิ์รถยนต์ที่ปลอดภาระหนี้ และนำมาเป็นหลักทรัพย์ค้ำประกันกับทางธนาคาร
  โดยโอนเปลี่ยนชื่อผู้ถือกรรมสิทธิ์เป็นธนาคาร โดยกลุ่มลูกค้าเป้าหมาย คือ
  กลุ่มลูกค้าเคยจัดเช่าซื้อกับธนาคาร และกลุ่มลูกค้าภายนอกทั่วไป

7.  บริการประกันภัยและบริการประกันชีวิต (Bancassurance)

  ธนาคารให้บริการเป็นนายหน้าประกันภัยทั้งประกันชีวิต และประกันวินาศภัย
  โดยร่วมมือกับกลุ่มพันธมิตร หรือ บริษัทประกันภัยชั้นนำที่มีชื่อเสียง
  ในการออกแบบผลิตภัณฑ์และบริการประกันภัยประเภทต่างๆ
  ให้แก่ลูกค้าสินเชื่อเช่าซื้อรถยนต์ของธนาคาร ได้แก่ ประกันภัยรถยนต์ทุกประเภท และประกันชีวิต
  (Car Shield) แบบคุ้มครองวงเงินสินเชื่อรถยนต์ กรณีผู้เช่าซื้อรถยนต์เสียชีวิต

8.  การประมูลรถยนต์

  ธนาคารจัดให้มีการประมูลรถยนต์ใช้แล้วจากลูกค้าของธนาคาร ที่ศูนย์ประมูลรถยนต์ของธนาคาร
  ซึ่งมี 2 แห่ง คือ ถนนบางนา-ตราด กม. 8 และจังหวัดอุดรธานี ทุกเดือน

  ศูนย์ประมูลรถยนต์ของธนาคารได้รับการรับรองคุณภาพตามมาตรฐานสากล ISO 9001:2008
  เป็นแห่งแรกในประเทศไทย ในปี 2554
  เนื่องจากเป็นศูนย์ประมูลที่ให้บริการครบวงจรและมีมาตรฐานสำหรับผู้ประกอบการรถใช้แล้ว
  และเป็นทางเลือกสำหรับประชาชนทั่วไป

2)  สินเชื่อธุรกิจ

  ประกอบด้วยสินเชื่อ 2 ประเภทหลัก คือ สินเชื่อธุรกิจอสังหาริมทรัพย์ ซึ่งคิดเป็นสัดส่วนร้อยละ
  12.2 ของสินเชื่อรวม และสินเชื่อธุรกิจเอสเอ็มอี มีสัดส่วนร้อยละ 11.0 ของสินเชื่อรวม
  รายละเอียดของสินเชื่อประเภทต่างๆ มีดังนี้

1.  สินเชื่อธุรกิจอสังหาริมทรัพย์

  ธนาคารเกียรตินาคินให้บริการสินเชื่อ สำหรับผู้ประกอบการอสังหาริมทรัพย์
  หรือผู้ประกอบการพัฒนาโครงการที่อยู่อาศัย รายกลางและรายเล็ก ทั้งในกรุงเทพฯ
  และส่วนภูมิภาค โดยมีทีมงานให้บริการสินเชื่อครบวงจร รวมถึงผู้เชี่ยวชาญในสาขาอาชีพต่างๆ
  ที่พร้อมให้คำปรึกษา คำแนะนำ ด้านวิศวกรรมงานก่อสร้าง ด้านสถาปนิกการออกแบบ
  ข้อมูลวิจัยและพัฒนา ข้อกฎหมายต่างๆ นอกจากนี้ ยังมีเครือข่ายให้การสนับสนุน ทั้งด้านการตลาด
  การโฆษณาประชาสัมพันธ์ และการบริหารโครงการ
  เพื่อช่วยเพิ่มศักยภาพในการทำธุรกิจของลูกค้า

  สินเชื่อธุรกิจอสังหาริมทรัพย์ เป็นสินเชื่อประเภท Project Finance
  ที่มีวัตถุประสงค์ในการพัฒนาโครงการที่อยู่อาศัยที่ชัดเจน ธนาคารมุ่งเน้นความสะดวกให้แก่ลูกค้า
  โดยมีขั้นตอนการอนุมัติที่รวดเร็ว ให้วงเงินตรงตามความต้องการของผู้ประกอบการ
  และกำหนดรูปแบบการผ่อนชำระให้สอดคล้องกับรายได้ของลูกค้า

  ณ วันที่ 31 ธันวาคม 2555 สินเชื่อธุรกิจอสังหาริมทรัพย์มีจำนวน 20,446 ล้านบาท
  ขยายตัวร้อยละ 21.3จากสิ้นปี 2554 แบ่งเป็นโครงการบ้านจัดสรรและทาวน์เฮ้าส์ร้อยละ 72
  และโครงการคอนโดมิเนียมร้อยละ 28

2.  สินเชื่อธุรกิจเอสเอ็มอี

  สินเชื่อที่ให้แก่กลุ่มผู้ประกอบการธุรกิจที่เกี่ยวเนื่องกับธุรกิจยานยนต์
  และธุรกิจอสังหาริมทรัพย์เป็นหลัก ธนาคารมีสินเชื่อธุรกิจเอสเอ็มอี ณ สิ้นปี 2555 จำนวน
  18,861 ล้านบาท เพิ่มขึ้นร้อยละ 38.3 จากสิ้นปี 2554 โดยมีรายละเอียด ดังนี้

1.  สินเชื่อธุรกิจอพาร์ทเม้นท์

  สินเชื่อที่ให้แก่ ลูกค้าผู้ประกอบธุรกิจอพาร์ทเม้นท์ ให้เช่า รวมถึงเซอร์วิส-อพาร์ทเม้นท์
  อาคารที่อยู่อาศัยรวมเพื่อเช่า และหอพัก ทั้งที่เป็นโครงการใหม่ และปรับปรุงโครงการเดิม
  โดยธนาคารมีสถาปนิก วิศวกร ดูแลให้คำปรึกษาเรื่องแบบก่อสร้าง และการก่อสร้างหอพัก
  หรืออพาร์ทเมนท์ให้ได้มาตรฐาน

  กลุ่มลูกค้าเป้าหมาย คือ
  ผู้ประกอบการที่มีที่ดินของตนเองอยู่ในทำเลเป้าหมายต้องการสร้างที่พักอาศัยให้เช่า
  กลุ่มผู้ประกอบการที่มีหอพักหรืออพาร์ทเม้นท์ที่เปิดดำเนินการแล้ว
  และที่ต้องการเงินกู้เพื่อนำไปใช้ขยายธุรกิจ หรือเพื่อก่อสร้าง ปรับปรุง ห้องพัก
  หรืออพาร์ทเม้นท์เพิ่มเติม

2.  สินเชื่อธุรกิจขนส่ง (Logistics) 

  บริการสินเชื่อให้กับกลุ่มผู้ประกอบการธุรกิจขนส่ง เช่น กลุ่มบรรทุกปูนซีเมนต์ กลุ่มบรรทุกน้ำมัน
  กลุ่มขนส่งตู้คอนเทนเนอร์เพื่อการนำเข้าและส่งออก กลุ่มขนส่งยานยนต์และอะไหล่ เป็นต้น
  โดยมีบริการวงเงินสินเชื่อประเภทต่างๆ เช่น วงเงินเช่าซื้อสำหรับผู้ประกอบการธุรกิจรถเช่า
  (Car rent) วงเงินเช่าซื้อรถบรรทุกสิบล้อ รถบรรทุกหกล้อ รถหัวลาก หางพ่วงจำนวนตั้งแต่ 2
  คันขึ้นไป วงเงินกู้เพื่อซื้อที่ดิน ก่อสร้างอาคาร เพื่อใช้ในธุรกิจขนส่ง
  และวงเงินทุนหมุนเวียนเพื่อใช้ในกิจการขนส่ง เป็นต้น

3.  สินเชื่อธุรกิจฟลอร์แพลน (Floor Plan)

  บริการสินเชื่อให้กับผู้ประกอบการตัวแทนจำหน่ายรถยนต์ใหม่ และเต็นท์รถมือสอง
  เพื่อเป็นเงินทุนหมุนเวียนในธุรกิจรถยนต์ ได้แก่ วงเงินสินเชื่อหมุนเวียน  วงเงินกู้ (Long
  Term Loan) รวมถึง หนังสือค้ำประกัน (LG) และเงินเบิกเกินบัญชี และวงเงินกู้
  โดยมีวัตถุประสงค์เพื่อที่จะสนับสนุนให้ผู้ประกอบการสามารถดำเนินธุรกิจและขยายธุรกิจได้ในระยะยาว

4.  สินเชื่อธุรกิจสิ่งพิมพ์และบรรจุภัณฑ์

  มุ่งเน้นการสนับสนุนสินเชื่อในธุรกิจโรงพิมพ์ และธุรกิจบรรจุภัณฑ์ ทั้งประเภทกระดาษ
  และพลาสติก เช่น สินเชื่อเพื่อขยายโรงงาน เพื่อซื้อเครื่องจักรเพื่อใช้ในธุรกิจ
  วงเงินหมุนเวียนที่มีหลักประกันสำหรับใช้ในธุรกิจ วงเงินชำระหนี้ (Refinance)
  และสินเชื่อเพื่อการนำเข้า

1.  ธุรกิจตลาดทุน

  ดำเนินการโดยบริษัทย่อยของธนาคาร ได้แก่ ทุนภัทร บล.ภัทร บล.เกียรตินาคิน และ
  บลจ.เกียรตินาคิน โดยแบ่งธุรกิจหลักออกเป็น 4 ประเภทดังนี้

1)  ธุรกิจนายหน้า (Agency Business)

บล.ภัทร และ บล.เกียรตินาคิน
ให้บริการเป็นนายหน้าซื้อขายหลักทรัพย์และสัญญาซื้อขายล่วงหน้าที่จดทะเบียนในตลาดหลักทรัพย์แห่งประเทศไทย
(“ตลาดหลักทรัพย์ฯ”) ตลาด mai และตลาดอนุพันธ์ โดย บล.ภัทร และ บล.เกียรตินาคิน
เป็นสมาชิกตลาดหลักทรัพย์ฯ หมายเลข 6 และหมายเลข 19 ตามลำดับ

บล.ภัทร ให้บริการเป็นนายหน้าซื้อขายหลักทรัพย์และตราสารอนุพันธ์แก่
ลูกค้าสถาบันทั้งในประเทศและต่างประเทศ และลูกค้าบุคคลรายใหญ่ (High Net Worth
Individual) ในขณะที่ บล.เกียรตินาคิน ให้บริการแก่ลูกค้าบุคคลทั่วไป

ในปี 2555 บล.ภัทร มีส่วนแบ่งการตลาดในการเป็นนายหน้าซื้อขายหลักทรัพย์ในอันดับที่ 9
หรือคิดเป็นส่วนแบ่งการตลาดร้อยละ 4.25 ของมูลค่ารวมการซื้อขายหลักทรัพย์ของตลาดหลักทรัพย์ฯ

ในรอบปีบัญชีสิ้นสุด ณ วันที่ 31 ธันวาคม 2555 บล.ภัทร
มีรายได้ค่าธรรมเนียมการเป็นนายหน้าซื้อขายหลักทรัพย์เป็นจำนวน 933.93 ล้านบาท
และมีสัดส่วนรายได้ค่านายหน้าซื้อขายหลักทรัพย์จากลูกค้าประเภทสถาบันและลูกค้าบุคคลรายใหญ่ประมาณร้อยละ
62.24 และร้อยละ 37.76 ตามลำดับ

รายได้ค่านายหน้าซื้อขายหลักทรัพย์จากลูกค้าประเภทสถาบันของบล.ภัทร ร้อยละ 56.87
มาจากลูกค้าสถาบันต่างประเทศ รายได้จากเมอร์ริล ลินช์ คิดเป็นร้อยละ 83.31
ของรายได้ค่านายหน้าซื้อขายหลักทรัพย์จากลูกค้าประเภทสถาบันต่างประเทศทั้งหมด
ซึ่งเป็นไปตามข้อตกลงความร่วมมือทางธุรกิจระหว่างบล.ภัทร และเมอร์ริล ลินช์ โดยเมอร์ริล ลินช์
จะดำเนินการส่งคำสั่งซื้อขายหลักทรัพย์ประเภททุน (Equity Securities)
ที่จดทะเบียนในตลาดหลักทรัพย์ฯ เพื่อบัญชีของตนอย่างน้อยร้อยละ 80.00 ผ่าน บล.ภัทร
และเมอร์ริล ลินช์ จะชำระค่าธรรมเนียมในการเป็นนายหน้าซื้อขายหลักทรัพย์ของบล.ภัทร
ในอัตราตามที่ตกลงกันในสัญญา

ในส่วนของคำสั่งซื้อขายหลักทรัพย์ของเมอร์ริล ลินช์ เพื่อบัญชีลูกค้ารายใหญ่ (Qualifying
Clients) เมอร์ริล ลินช์ จะดำเนินการอย่างสมเหตุสมผล (Reasonable Endeavors)
ภายใต้เงื่อนไขของการซื้อขายในราคาที่ดีที่สุด (Best Execution)
เพื่อให้คำสั่งซื้อขายหลักทรัพย์ของเมอร์ริล ลินช์
เพื่อบัญชีลูกค้ารายใหญ่ของตนเองทั้งหมดดำเนินการผ่าน บล.ภัทร เช่นกัน
รวมทั้งชำระค่าธรรมเนียมนายหน้าซื้อขายหลักทรัพย์ให้แก่บล.ภัทร ในอัตราร้อยละ 60.00
ของค่าธรรมเนียมในการเป็นนายหน้าซื้อขายหลักทรัพย์ของเมอร์ริล ลินช์
เพื่อบัญชีลูกค้ารายใหญ่ของตนทั้งหมดผ่านทางบล.ภัทร ตามรายละเอียดที่ระบุไว้ในสัญญา ดังนั้น
เมอร์ริล ลินช์ จึงเป็นลูกค้าประเภทสถาบันต่างประเทศรายใหญ่ที่สุดของ บล.ภัทร
(ทั้งในส่วนของการซื้อขายหลักทรัพย์เพื่อบัญชีของตนเองและตามคำสั่งของลูกค้าของตน) ทั้งนี้
หากบล.ภัทร
มีความประสงค์ที่จะให้บริการนายหน้าซื้อขายหลักทรัพย์แก่ลูกค้าประเภทสถาบันการเงินต่างประเทศ
(International Investment Bank or Financial Institution)
หรือสถาบันที่ประกอบธุรกิจแข่งขันกับเมอร์ริล ลินช์ บล.ภัทร ต้องได้รับความยินยอมจากเมอร์ริล
ลินช์ ในกรณีที่จะให้บริการแก่ลูกค้าดังกล่าวโดยตรง

ลูกค้าประเภทสถาบันในประเทศของบล.ภัทร ได้แก่ บริษัทหลักทรัพย์จัดการกองทุน
กองทุนสำรองเลี้ยงชีพ กองทุนส่วนบุคคล กองทุนบำเหน็จบำนาญข้าราชการ สำนักงานประกันสังคม
บริษัทประกันชีวิต และบริษัทประกันภัย โดย ณ วันที่ 31 ธันวาคม 2555 บล.ภัทร
มีลูกค้าประเภทสถาบันในประเทศจำนวน 40 รายที่ทำการซื้อขายหลักทรัพย์ผ่านบล.ภัทร อย่างน้อย
1 ครั้งในรอบระยะเวลา 1 ปี

บล.ภัทร ให้บริการนายหน้าซื้อขายหลักทรัพย์แก่ลูกค้าบุคคลรายใหญ่ผ่านเจ้าหน้าที่การตลาด
(Financial Consultant) และผู้ช่วยเจ้าหน้าที่การตลาด
ซึ่งเป็นผู้ที่ได้รับการขึ้นทะเบียนกับสำนักงานก.ล.ต.
ให้สามารถทำหน้าที่เป็นผู้แนะนำการลงทุนทั้งในหลักทรัพย์ประเภทตราสารทุน ตราสารหนี้
ตราสารอนุพันธ์ หรือหน่วยลงทุน ณ สิ้นปี 2555 บล.ภัทร
มีสินทรัพย์ที่อยู่ภายใต้การให้คำแนะนำการลงทุนของลูกค้าบุคคลรายใหญ่มูลค่ารวม 181,988
ล้านบาท เพิ่มขึ้นจาก 138,636 ล้านบาท ณ สิ้นปี 2554 โดย ณ สิ้นปี 2555 บล.ภัทร
มีบัญชีลูกค้าบุคคลทั้งสิ้น 7,728 บัญชี และมีบัญชีลูกค้าบุคคลที่ซื้อขายต่อเนื่องอย่างน้อย 1
ครั้งในรอบระยะเวลา 1 ปี จำนวน 3,757 บัญชี

ตารางแสดงถึงรายละเอียดของมูลค่าการซื้อขายหลักทรัพย์ในตลาดหลักทรัพย์ฯ
รายได้ค่าธรรมเนียมนายหน้าซื้อขายหลักทรัพย์ และส่วนแบ่งการตลาดของบล.ภัทร สิ้นสุด ณ วันที่
31 ธันวาคม 2555

  ------------------------------------- ------------------- ------------ ----------------
                                        ลูกค้าสถาบันในประเทศ   ลูกค้าสถาบัน    ลูกค้าบุคคลรายใหญ่
                                                            ต่างประเทศ    

  มูลค่ารวมการซื้อขายหลักทรัพย์ของ บล. ภัทร     126,493.00          287,135.68   171,343.33
  (ล้านบาท)                                                               

  ส่วนแบ่งการตลาด⁽¹⁾ (ร้อยละ)              10.28⁽²⁾            7.71 ⁽³⁾     1.97

  รายได้ค่าธรรมเนียมนายหน้าซื้อขายหลักทรัพย์     250.68              330.59       352.66
  (ล้านบาท)                                                               

  สัดส่วนค่าธรรมเนียมนายหน้าซื้อขายหลักทรัพย์     26.84               35.40        37.76
  (ร้อยละ)                                                                
  ------------------------------------- ------------------- ------------ ----------------

ที่มา: ตลาดหลักทรัพย์ฯ และข้อมูล บล.ภัทร

  หมายเหตุ 1.
  ส่วนแบ่งการตลาดคำนวณจากมูลค่ารวมการซื้อขายหลักทรัพย์ของลูกค้าแต่ละประเภทของ บล.ภัทร
  หารด้วย มูลค่า รวมการซื้อขายหลักทรัพย์ในตลาดหลักทรัพย์ฯ ของลูกค้าประเภทนั้นๆ
  ตามที่ตลาดหลักทรัพย์ฯ ประกาศในแต่ละปีที่เกี่ยวข้อง

2.  ส่วนแบ่งการตลาดของลูกค้าสถาบันในประเทศคำนวณจากมูลค่ารวมการซื้อขายหลักทรัพย์ของลูกค้าสถาบันในประเทศหารด้วยมูลค่ารวมการซื้อขายหลักทรัพย์ของลูกค้าสถาบันในประเทศที่ตลาดหลักทรัพย์ฯ
    ประกาศหลังหักออกด้วยมูลค่ารวมการซื้อขายของบัญชีซื้อขายเพื่อบริษัทหลักทรัพย์
    (Proprietary Account)

3.  ส่วนแบ่งการตลาดของลูกค้าสถาบันต่างประเทศคำนวณจากมูลค่ารวมการซื้อขายหลักทรัพย์ของลูกค้าสถาบันต่างประเทศหารด้วยมูลค่ารวมการซื้อขายหลักทรัพย์ของลูกค้าสถาบันต่างประเทศที่ตลาดหลักทรัพย์ฯ
    ประกาศหลังหักออกด้วยมูลค่ารวมการซื้อขายของลูกค้าทั่วไปที่เป็นชาวต่างประเทศ

ในการให้บริการนายหน้าซื้อขายหลักทรัพย์แก่ลูกค้า บล.ภัทร
ได้ใช้จุดเด่นในด้านงานวิจัยเพื่อสร้างความแตกต่างจากบริษัทหลักทรัพย์อื่นๆ โดยสายงานวิจัยของ
บล.ภัทร ทำหน้าที่วิเคราะห์เศรษฐกิจมหภาคและตราสารทุน
รวมทั้งให้คำแนะนำด้านการลงทุนในหลักทรัพย์ของบริษัทที่จดทะเบียนในตลาดหลักทรัพย์ฯ
แก่ลูกค้าของทั้ง บล.ภัทร และลูกค้าของเมอร์ริล ลินช์

ภายใต้สัญญาความร่วมมือด้านงานวิจัยระหว่างบล.ภัทร กับเมอร์ริล ลินช์ นักวิเคราะห์ของบล.ภัทร
จะทำงานวิจัยที่เกี่ยวกับประเทศไทยในด้านเศรษฐกิจและการเมือง กลยุทธ์การลงทุน
ตลอดจนบทวิเคราะห์หลักทรัพย์ของบริษัทจดทะเบียนในตลาดหลักทรัพย์ฯ โดยเมอร์ริล ลินช์
จะนำบทวิจัยดังกล่าวเผยแพร่แก่ลูกค้าของเมอร์ริล ลินช์ ในต่างประเทศภายใต้ชื่อของเมอร์ริล ลินช์
ขณะที่ บล.ภัทร จะเป็นผู้เผยแพร่งานวิจัยชิ้นเดียวกันแก่ลูกค้าของ บล.ภัทร
ในประเทศไทยภายใต้ชื่อของ บล.ภัทร

สำหรับการเป็นนายหน้าซื้อขายสัญญาซื้อขายล่วงหน้า บล.ภัทร
ได้รับใบอนุญาตเพื่อประกอบธุรกิจการเป็นตัวแทนซื้อขายสัญญาซื้อขายล่วงหน้าจากสำนักงานก.ล.ต.
รวมทั้งได้เข้าเป็นสมาชิกประเภทตัวแทนซื้อขายสัญญาซื้อขายล่วงหน้ากับตลาดอนุพันธ์และบริษัท
สำนักหักบัญชี (ประเทศไทย) จำกัด โดยในปี 2555 บล.ภัทร
มีรายได้ค่านายหน้าจากการเป็นตัวแทนซื้อขายสัญญาซื้อขายล่วงหน้าจำนวน 66 ล้านบาท ลดลงจาก
69 ล้านบาทในปี 2554 และมีส่วนแบ่งการตลาดในตลาดอนุพันธ์ (วัดตามจำนวนสัญญาที่ซื้อขาย)
ในปี 2555 เท่ากับร้อยละ 6.79

นอกจากนี้ บล.ภัทร ยังได้ให้บริการยืมและให้ยืมหลักทรัพย์ (Securities Borrowing and
Lending) ซึ่งได้รับใบอนุญาตจากคณะกรรมการก.ล.ต.
ให้ประกอบธุรกิจการยืมและให้ยืมหลักทรัพย์ (Principal) ทั้งนี้ กลุ่มลูกค้าของ บล.ภัทร
ซึ่งเป็นผู้ให้ยืมและผู้ยืมหลักทรัพย์ ประกอบด้วยลูกค้าประเภทสถาบัน ลูกค้าบุคคลรายใหญ่
และฝ่ายค้าหลักทรัพย์และสัญญาซื้อขายล่วงหน้าของ บล. ภัทร โดย บล.ภัทร
ทำหน้าที่เป็นคู่สัญญากับผู้ยืมและผู้ให้ยืมหลักทรัพย์ เป็นการให้บริการตามความประสงค์ของลูกค้า
โดยธุรกรรมการยืมและให้ยืมหลักทรัพย์นี้มีส่วนช่วยพัฒนากลยุทธ์ในการลงทุนและเป็นการเสนอทางเลือกใหม่ให้กับนักลงทุน

บล.เกียรตินาคิน ให้บริการเป็นนายหน้าซื้อขายหลักทรัพย์แก่ลูกค้าประเภทบุคคลทั่วไป
ทั้งชาวไทยและต่างประเทศ
โดยนักลงทุนทั่วไปสามารถใช้บริการซื้อขายหลักทรัพย์ทั้งในระบบซื้อขายผ่านเจ้าหน้าที่การตลาด
โดยการส่งคำสั่งซื้อขายผ่านห้องค้าหลักทรัพย์ ทั้งประเภทบัญชีเงินสดและบัญชีมาร์จิ้น
และในระบบอินเทอร์เน็ต

ในปี 2555 บล.เกียรตินาคิน มีส่วนแบ่งการตลาดในการเป็นนายหน้าซื้อขายหลักทรัพย์ในอันดับที่ 23
หรือคิดเป็นส่วนแบ่งการตลาดร้อยละ 1.47 ของมูลค่ารวมการซื้อขายหลักทรัพย์ของตลาดหลักทรัพย์ฯ

ในรอบปีบัญชีสิ้นสุดวันที่ 31 ธันวาคม 2555 บล.เกียรตินาคิน
มีรายได้ค่านายหน้าจากการเป็นนายหน้าซื้อขายหลักทรัพย์จำนวน 411 ล้านบาท
และรายได้ค่านายหน้าจากการเป็นตัวแทนสัญญาซื้อขายล่วงหน้าจำนวน 52 ล้านบาท

2)  ธุรกิจวานิชธนกิจ (Investment Banking Business)

บล.ภัทร ประกอบธุรกิจวานิชธนกิจ
โดยให้บริการเป็นที่ปรึกษาทางการเงินและการจัดจำหน่ายหลักทรัพย์ บล.ภัทร
เป็นผู้นำในธุรกิจวานิชธนกิจ
โดยได้ทำหน้าที่ในการเป็นที่ปรึกษาทางการเงินและเป็นผู้จัดการการจัดจำหน่ายหลักทรัพย์ให้แก่หน่วยงานของรัฐ
รัฐวิสาหกิจ และบริษัทชั้นนำต่างๆ ของประเทศ

ตัวอย่างผลงานที่ผ่านมาของ บล.ภัทร ได้แก่ การจัดจำหน่ายหลักทรัพย์ให้แก่ บริษัท ปตท. จำกัด
(มหาชน) ธนาคารกสิกรไทย จำกัด (มหาชน) บริษัท การบินไทย จำกัด (มหาชน) บริษัท
ไทยออยล์ จำกัด (มหาชน) บริษัท โกลว์ พลังงาน จำกัด (มหาชน) บริษัท ท่าอากาศยานไทย
จำกัด (มหาชน) บริษัท โรงกลั่นน้ำมันระยอง จำกัด (มหาชน) บริษัท ไทยเบฟเวอเรจ จำกัด
(มหาชน) บริษัท เอสโซ่ (ประเทศไทย) จำกัด (มหาชน) บริษัท บีทีเอสกรุ๊ป โฮลดิ้ง จำกัด
(มหาชน) และบริษัทในกลุ่มเครือเจริญโภคภัณฑ์ เป็นต้น

ในปี 2555 บล.ภัทร สามารถช่วยให้ลูกค้าสามารถระดมทุนผ่านตลาดหลักทรัพย์ฯ
เป็นมูลค่ารวมทั้งสิ้น 134,648 ล้านบาท โดยสามารถแบ่งประเภทการเสนอขายหลักทรัพย์ได้เป็น 2
ประเภท คือ

1.  การเสนอขายหุ้นสามัญเพิ่มทุนให้แก่ประชาชนทั่วไป 3 รายการ

+-----+-----------------+----------+-----+----------------------------+
| ช   |                 | ราย      | ม   | ความสำเร็จในการดำเนินการ     |
| ื่อผู้ร |                 | ละเอียดขอ | ูลค่า |                            |
| ับบร |                 | งโครงการ | ของ |                            |
| ิการ |                 |          | ราย |                            |
|     |                 |          | การ |                            |
|     |                 |          | (ล  |                            |
|     |                 |          | ้านบ |                            |
|     |                 |          | าท) |                            |
+-----+-----------------+----------+-----+----------------------------+
| []  | บริษัท            | การเสนอข | 92, | -   เป็นก                   |
|     | ปตท.สำรว        | ายหุ้นสามัญ | 300 | ารเสนอขายหุ้นสามัญเพิ่มทุนที่มีมูลค่า |
|     | จและผลิตปิโตรเลียม | เพิ่มทุนต่อป |     | ของรายการสูงที่สุดจากประเทศไทย |
|     | จำกัด (มหาชน)    | ระชาชนทั่ว |     |                            |
|     |                 | ไปโดยเฉพ |     | -   ได้รับรางวัล Best         |
|     |                 | าะเจาะจง |     |     Secondary Deal of the  |
|     |                 |          |     |     Year in South East     |
|     |                 |          |     |     Asia จาก Alpha         |
|     |                 |          |     |     Southeast Asia         |
|     |                 |          |     |                            |
|     |                 |          |     | -   ได้รับรางวัล Triple A     |
|     |                 |          |     |     Regional Deal Award    |
|     |                 |          |     |     ในสาขา Best Secondary  |
|     |                 |          |     |     Offering จาก The Asset |
+-----+-----------------+----------+-----+----------------------------+
| []  | กองทุนร          | การเสนอข | 7,  | -                          |
|     | วมอสังหาริมทรัพย์แล | ายหน่วยลง | 546 |                            |
|     | ะสิทธิการเช่าเทสโก้ | ทุนเพิ่มทุนต |     |                            |
|     | โลตัส รีเทล โกรท  | ่อประชาชน |     |                            |
+-----+-----------------+----------+-----+----------------------------+
| []  | กองทุนร          | การนำ    | 18, | -                          |
|     | วมอสังหาริมทรัพย์แล | หน่วยลงทุน | 408 |  เป็นการเสนอขายหน่วยลงทุนเพิ่มท |
|     | ะสิทธิการเช่าเทสโก้ | ออกเสนอข |     | ุนของกองทุนรวมอสังหาริมทรัพย์ที่มีม |
|     | โลตัส รีเทล โกรท  | ายต่อประช |     | ูลค่ารายการสูงที่สุดจากประเทศไทย |
|     |                 | าชนทั่วไปเ |     |                            |
|     |                 | ป็นครั้งแรก |     | -   ได้รับรางวัล Best         |
|     |                 |          |     |     Thailand Deal จาก      |
|     |                 |          |     |     Finance Asia           |
+-----+-----------------+----------+-----+----------------------------+

1.  การเสนอขายหุ้นสามัญแบบข้ามคืนให้แก่ผู้ลงทุนในวงจำกัด 4 รายการ

+-----+-----------------+---------------+------+----------------------+
| ช   |                 | รายละเ        | ม    | คว                   |
| ื่อผู้ร |                 | อียดของโครงการ | ูลค่าข | ามสำเร็จในการดำเนินการ |
| ับบร |                 |               | องรา |                      |
| ิการ |                 |               | ยการ |                      |
|     |                 |               | (ล้าน |                      |
|     |                 |               | บาท) |                      |
+-----+-----------------+---------------+------+----------------------+
| []  | บริษัท            | กา            | 6    | -                    |
|     | ห้า              | รเสนอขายหุ้นสาม | ,728 |                      |
|     | งสรรพสินค้าโรบินสัน | ัญแบบข้ามคืนให้แก |      |                      |
|     | จำกัด (มหาชน)    | ่ผู้ลงทุนในวงจำกัด |      |                      |
+-----+-----------------+---------------+------+----------------------+
| []  | บริษัท บางกอก เชน | กา            | 4    | -                    |
|     | ฮอสปิทอล จำกัด    | รเสนอขายหุ้นสาม | ,291 |                      |
|     | (มหาชน)         | ัญแบบข้ามคืนให้แก |      |                      |
|     |                 | ่ผู้ลงทุนในวงจำกัด |      |                      |
+-----+-----------------+---------------+------+----------------------+
| []  | บริษัท ซีพี ออลล์    | การเสนอขายหุ้น  | 4    | -                    |
|     | จำกัด (มหาชน)    | สามัญในช่วงปิดทำ | ,544 | เป็นการดำเนินการเสนอขา |
|     |                 | การกลางวันของต |      | ยหุ้นสามัญในช่วงปิดทำการก |
|     |                 | ลาดหลักทรัพย์แห่ง |      | ลางวันของตลาดหลักทรัพย์ฯ |
|     |                 | ประเทศไทยให้แก |      |                      |
|     |                 | ่ผู้ลงทุนในวงจำกัด |      |   ครั้งแรกของประเทศไทย |
+-----+-----------------+---------------+------+----------------------+
| []  | บริษัท            | กา            | 833  | -                    |
|     | โร              | รเสนอขายหุ้นสาม |      |                      |
|     | งแรมเซ็นทรัลพลาซา | ัญแบบข้ามคืนให้แก |      |                      |
|     | จำกัด (มหาชน)    | ่ผู้ลงทุนในวงจำกัด |      |                      |
+-----+-----------------+---------------+------+----------------------+

นอกจากนี้ บล.ภัทร ยังเป็นผู้ที่มีบทบาทสำคัญในการเป็นที่ปรึกษาทางการเงินให้กับบริษัทต่างๆ
ในการควบรวมกิจการ การหาผู้ร่วมทุนและพันธมิตรทางธุรกิจ การปรับโครงสร้างกิจการ
และการให้บริการและคำแนะนำตราสารทางการเงินต่างๆ โดยในปี 2555 บล.ภัทร
ได้ทำหน้าที่เป็นที่ปรึกษาทางการเงินในการควบรวมกิจการให้กับ 3 บริษัท คิดเป็นมูลค่ารวมทั้งสิ้น
19,247 ล้านบาท

+--------+-----------------+-------------------------------+---------+
|  ชื่อผู้ร  |                 | รายละเอียดของโครงการ           | มูลค่าขอ  |
| ับบริการ |                 |                               | งรายการ |
|        |                 |                               |         |
|        |                 |                               | (       |
|        |                 |                               | ล้านบาท) |
+--------+-----------------+-------------------------------+---------+
| []     | ธ               | การควบรวมกิจการลูกค้ารายย่อยของ   | 3,557   |
|        | นาคารกรุงศรีอยุธยา | HSBC                          |         |
|        | จำกัด (มหาชน)    |                               |         |
+--------+-----------------+-------------------------------+---------+
| []     | บริษัท ปูนซิเมนต์ไทย | การเข้าซื้อกิจการของ บริษัท         | 9,508   |
|        | จำกัด(มหาชน)     | ไทยพลาสติกและเคมีภัณฑ์ จำกัด       |         |
|        |                 | (มหาชน)                       |         |
|        |                 | ด                             |         |
|        |                 | ้วยวิธีการทำคำเสนอซื้อหลักทรัพย์ทั้งหมด |         |
|        |                 | (Tender Offer)                |         |
+--------+-----------------+-------------------------------+---------+
| []     | บริษัท ทุนภัทร จำกัด | การควบรวมกิจการระหว่าง          | 6,182   |
|        | (มหาชน)         | ธนาคารเกียรตินาคิน จำกัด (มหาชน)  |         |
|        |                 | และบริษัท ทุนภัทร จำกัด (มหาชน)    |         |
+--------+-----------------+-------------------------------+---------+

ทั้งนี้ ในปี 2555
บริษัทขนาดใหญ่ของประเทศไทยได้มีการดำเนินการเข้าซื้อหรือควบรวมกิจการกับบริษัทในต่างประเทศหลายรายการด้วยกัน
เนื่องจากโอกาสในการขยายกิจการภายในประเทศมีจำกัด
ประกอบกับบริษัทขนาดใหญ่ของประเทศไทยเหล่านี้มีฐานะทางการเงินที่แข็งแรง นอกจากนี้
ยังมีการรวมตัวกันระหว่างกิจการของบริษัทภายในประเทศ (Consolidation)
เพื่อเสริมสร้างประสิทธิภาพในการประกอบการและโอกาสในการแข่งขัน

ดังนั้น ในปี 2556 นี้ บล.ภัทร
จะดำเนินการเพื่อเน้นการหาช่องทางรายได้ในส่วนของค่าธรรมเนียมในการเป็นที่ปรึกษาทางการเงิน
โดยเฉพาะอย่างยิ่งในส่วนของการควบรวมกิจการ ร่วมไปกับงานระดมทุนผ่านตลาดทุน
ในขณะเดียวกัน บล.ภัทร จะทำการตลาดในเชิงรุกมากขึ้น เพื่อให้เข้าถึงกลุ่มลูกค้าใหม่
ทั้งบริษัทขนาดใหญ่ที่ยังไม่ได้ระดมทุนและจดทะเบียนในตลาดหลักทรัพย์ฯ
และบริษัทขนาดกลางซึ่งเดิมไม่ได้เป็นกลุ่มลูกค้าเป้าหมายของ บล.ภัทร โดย บล.ภัทร
จะมุ่งเน้นให้เห็นถึงประโยชน์ของการเข้าถึงช่องทางการระดมทุนโดยผ่านตลาดทุน

นอกจากนี้ บล.ภัทร ยังมุ่งที่จะหาโอกาสในการขยายธุรกิจให้กับลูกค้าของ บล.ภัทร
ซึ่งรวมถึงโอกาสในการเข้าซื้อหรือครอบงำกิจการทั้งในและต่างประเทศ
เพื่อเพิ่มศักยภาพและก่อให้เกิดการขยายตัวทางธุรกิจและการลงทุน
ซึ่งจะส่งผลให้เกิดความต้องการระดมทุนในอนาคต
ตลอดจนประสานงานกับหน่วยงานที่เกี่ยวข้องในการผลักดันให้มีการปรับปรุงกฎระเบียบตลอดจนแนวปฏิบัติเพื่อให้เอื้อต่อการระดมทุนอย่างมีประสิทธิภาพ
ทันต่อเหตุการณ์ ซึ่งจำเป็นอย่างยิ่งในช่วงที่สภาวะตลาดทุนมีความผันผวนอย่างสูงดังเช่นในปัจจุบัน

ทั้งนี้ บล.ภัทร จะมุ่งเน้นที่จะหาช่องทางที่จะช่วยส่งเสริมให้ บล.ภัทร
สามารถให้บริการให้แก่ลูกค้าของ บล.ภัทร อย่างมีประสิทธิภาพมาก
เพื่อเพิ่มช่องทางในการจำหน่าย (Distribution Channel) อีกทั้ง บล.ภัทร
จะแสวงหาแนวทางในการออกผลิตภัณฑ์ตราสารใหม่ ๆ
ซึ่งอาจเกิดจากการร่วมมือของหน่วยงานภายใน บล.ภัทร เอง
หรือจากการทำงานร่วมกับบุคคลภายนอก

3)  ธุรกิจการลงทุน (Investment Business) แบ่งออกเป็น 3 ประเภทดังนี้

    1.  การลงทุนระยะปานกลางและระยะยาว

ดำเนินการโดยฝ่ายลงทุน (Direct Investment Department) ของทุนภัทร
ภายใต้กำกับดูแลของคณะกรรมการการลงทุน (Investment Committee) ของธนาคาร
โดยคณะกรรมการการลงทุนจะพิจารณาอนุมัติการเข้าลงทุนหรือจำหน่ายเงินลงทุนในแต่ละคราวและกำหนดอัตราผลตอบแทนและระดับความเสี่ยงที่เหมาะสม
โดยเน้นการลงทุนในหลักทรัพย์ประเภททุนหรือกึ่งทุน ทั้งในและนอกตลาดหลักทรัพย์ฯ
โดยมีระยะเวลาการลงทุนเฉลี่ยระหว่าง 1-5 ปี ทั้งนี้
ฝ่ายลงทุนของทุนภัทรจะลงทุนในหลักทรัพย์ที่เชื่อว่ามีราคาต่ำกว่ามูลค่าทางปัจจัยพื้นฐานที่ควรจะเป็น
(Undervalued Stock) ซึ่งกิจการดังกล่าวจะต้องมีผู้บริหารที่มีความสามารถ
มีโครงสร้างทางธุรกิจ (Business Model) ที่ดี มีโอกาสที่จะเติบโตทางธุรกิจ
และมีศักยภาพในการสร้างผลตอบแทนต่อทุนที่ดี (Return on Invested Capital) นอกจากนี้
กิจการดังกล่าวจะต้องมีความสามารถในการแข่งขันที่ยั่งยืน (Sustainable Competitive
Advantage) โดยในการลงทุน
ทุนภัทรอาจจะส่งผู้แทนเข้าร่วมเป็นกรรมการในบริษัทที่ได้เข้าลงทุนในบางกรณี อย่างไรก็ตาม
การส่งผู้แทนดังกล่าวมิใช่เป็นเงื่อนไขหลักในการเข้าลงทุน

ทั้งนี้ ทุนภัทรได้ให้ความสำคัญเป็นอย่างมากในเรื่องความขัดแย้งทางผลประโยชน์ (Conflicts of
Interest) โดยเฉพาะอย่างยิ่งการใช้ข้อมูลภายใน
เพื่อมิให้เกิดความได้เปรียบหรือเสียเปรียบในการลงทุนของทุนภัทร และการลงทุนของลูกค้าของ
บล.ภัทร ดังนั้นฝ่ายลงทุนของทุนภัทรจึงเป็นเสมือนนักลงทุนทั่วไปที่เป็นลูกค้าคนหนึ่งของบล.ภัทร
และไม่มีสิทธิได้รับข้อมูลหรือบทวิจัยที่แตกต่างจากลูกค้ารายอื่นของบล.ภัทร นอกจากนี้
ยังมีการกำหนดนโยบายในการกำกับดูแลการใช้ข้อมูลภายใน การซื้อขายหลักทรัพย์ของพนักงาน และ
Chinese Wall ระหว่างสองบริษัท เพื่อให้เกิดความโปร่งใส ภายใต้ธรรมาภิบาลที่ดี
และขจัดปัญหาใดๆ ทางด้านความขัดแย้งทางผลประโยชน์ที่อาจมีขึ้นในอนาคต

ในการบริหารความเสี่ยง ฝ่ายลงทุนของทุนภัทรมีนโยบายวิเคราะห์การลงทุน
ทั้งในด้านโอกาสในการสร้างผลตอบแทนและความเสี่ยงจากการลงทุน
โดยจะกำหนดและจัดเตรียมข้อเสนอการลงทุน ซึ่งจะรวมถึงการกำหนดระยะเวลา เงื่อนไข
และแนวทางในการจำหน่ายเงินลงทุน
โดยที่คณะกรรมการการลงทุนจะต้องพิจารณาอนุมัติข้อเสนอการลงทุนก่อนการลงทุนทุกครั้ง
ซึ่งจะแตกต่างกันตามแต่ละกรณี และเมื่อลงทุนแล้ว
คณะกรรมการการลงทุนจะมอบหมายให้ฝ่ายบริหารความเสี่ยงติดตามการลงทุนเป็นรายวันภายใต้กรอบการบริหารความเสี่ยงที่กำหนด
โดยกำหนดให้มีการแจ้งหรือเรียกประชุมคณะกรรมการการลงทุนเพื่อทบทวนการลงทุนทุกครั้งที่ราคาตลาดของหลักทรัพย์ที่ลงทุนเกิดผลขาดทุนถึงระดับที่กำหนดไว้
หรือมีการเปลี่ยนแปลงในการถือครองการลงทุนที่ทำให้เกิดความเสี่ยงจากการกระจุกตัวของการลงทุนที่มากเกินกำหนด
(Concentration Risk)
รวมทั้งมีการประเมินความเสี่ยงของเงินลงทุนที่เกิดจากการเปลี่ยนแปลงของราคาหลักทรัพย์
(Market Risk) เป็นระยะ นอกจากนี้
ฝ่ายลงทุนของทุนภัทรจะคอยติดตามผลการดำเนินงานของบริษัทที่ได้เข้าลงทุน
เพื่อตรวจสอบและประเมินการลงทุนอยู่เสมอ และอาจใช้เครื่องมือทางการเงินต่างๆ เช่น
ตราสารอนุพันธ์ ในการป้องกันความเสี่ยงของเงินลงทุนได้
โดยการตัดสินใจในการใช้เครื่องมือทางการเงินต่าง ๆ
จะอยู่ในกรอบการพิจารณาของคณะกรรมการการลงทุน

สำหรับปี 2555 คณะกรรมการบริษัททุนภัทรได้กำหนดวงเงินในการลงทุนเพิ่มสุทธิในปี 2555
เป็นจำนวนไม่เกิน 800ล้านบาท
และมีนโยบายในการลงทุนในสินทรัพย์และ/หรือหลักทรัพย์ของบริษัทแต่ละแห่งไม่น้อยกว่า 50ล้านบาท
ทั้งนี้ นโยบายดังกล่าวอาจปรับเปลี่ยนไปตามแผนการดำเนินธุรกิจของกลุ่มธุรกิจตลาดทุน
และสภาวะตลาดทุน
โดยฝ่ายลงทุนของทุนภัทรจะพิจารณาถึงปัจจัยหลายประการก่อนทำข้อเสนอการลงทุนต่อคณะกรรมการการลงทุน
เช่น การเข้าเยี่ยมชมกิจการ (Company Visit) การสัมภาษณ์ผู้บริหาร
การวิเคราะห์สภาวะอุตสาหกรรม การวิเคราะห์มูลค่าพื้นฐานของหลักทรัพย์
การศึกษาระบบการควบคุมภายในและระบบธรรมาภิบาลของบริษัทที่จะเข้าลงทุน
และความเสี่ยงในการลงทุน เป็นต้น ทั้งนี้
เพื่อให้แน่ใจว่าการลงทุนดังกล่าวสามารถให้ผลตอบแทนที่ดีในความเสี่ยงที่เหมาะสม

ณ สิ้นปี 2555 ฝ่ายลงทุนของทุนภัทรมีเงินลงทุนในหลักทรัพย์คงเหลือมูลค่า 1,637 ล้านบาท
มีผลตอบแทนจากการลงทุนตามงบกำไรขาดทุนสำหรับปี 2555 จำนวน 787 ล้านบาท
ซึ่งประกอบด้วยรายได้จากเงินปันผล 38 ล้านบาท กำไรจากการซื้อขายหลักทรัพย์จำนวน 408
ล้านบาท และมีกำไรที่ยังไม่เกิดขึ้นจำนวน 341 ล้านบาท

2.  การค้าหลักทรัพย์และสัญญาซื้อขายล่วงหน้า

ดำเนินการโดยฝ่ายค้าหลักทรัพย์และสัญญาซื้อขายล่วงหน้า (Equity & Derivatives Trading
Department) ของ บล.ภัทร ปัจจุบันมีกลยุทธ์การลงทุน 3 ประเภท ได้แก่

  3.2.1 Arbitrage Trade

เป็นการลงทุนระยะสั้นไม่เกิน 1 ปี ในหลักทรัพย์ประเภททุน (Equity) และกึ่งทุน
(Equity-Link) ในตลาดหลักทรัพย์ฯ และตลาดอนุพันธ์ อันได้แก่ หลักทรัพย์ที่มีรายชื่ออยู่ในดัชนี
SET100 หรือหลักทรัพย์ที่มีมูลค่าตลาดตั้งแต่ 3,000.00 ล้านบาทขึ้นไป
สัญญาซื้อขายล่วงหน้าและออปชั่น (รวมถึงหลักทรัพย์อ้างอิงของสัญญาซื้อขายล่วงหน้าและออปชั่นนั้น ๆ
) และ ETF ภายใต้หลักการลงทุนแบบ Market Neutral
มุ่งเน้นการหากำไรจากผลต่างของราคาหลักทรัพย์อ้างอิงและตราสารอนุพันธ์ของหลักทรัพย์นั้น
รวมถึงหลักทรัพย์หรือตราสารอนุพันธ์ที่มีหลักทรัพย์อ้างอิงเดียวกัน
ภายใต้กรอบการลงทุนและความเสี่ยงที่อนุมัติโดยคณะกรรมการการลงทุนของธนาคารและคณะกรรมการบริหารความเสี่ยง
เพื่อให้ได้ผลตอบแทนในอัตราตามที่คณะกรรมการการลงทุนกำหนด
โดยจะทำการซื้อและขายหลักทรัพย์และ/หรือตราสารอนุพันธ์
เพื่อลดความเสี่ยงด้านราคาของตลาดโดยรวมที่อาจเกิดขึ้น

  3.2.2 System Trade

เป็นการลงทุนระยะสั้นไม่เกิน 1 ปีในหลักทรัพย์ประเภททุน (Equity) และกึ่งทุน
(Equity-Link) ในตลาดหลักทรัพย์ฯ และตลาดอนุพันธ์ อันได้แก่ หลักทรัพย์ที่มีรายชื่ออยู่ในดัชนี
SET100 หรือหลักทรัพย์ที่มีมูลค่าตลาดตั้งแต่ 3,000.00 ล้านบาทขึ้นไป
สัญญาซื้อขายล่วงหน้าและออปชั่น (รวมถึงหลักทรัพย์อ้างอิงของสัญญาซื้อขายล่วงหน้าและออปชั่นนั้น ๆ
) และ ETF
โดยอาศัยข้อมูลจากการศึกษาแบบจำลองและทดสอบความสัมพันธ์ด้านราคาของตราสารที่จะลงทุน
เพื่อหาลักษณะและโอกาสในการสร้างผลกำไรจากความแตกต่างระหว่างราคา
โดยฝ่ายค้าหลักทรัพย์และสัญญาซื้อขายล่วงหน้าจะทำการซื้อและขายหลักทรัพย์และ/หรือตราสารอนุพันธ์
เพื่อลดความเสี่ยงด้านราคาของตลาดโดยรวมที่อาจเกิดขึ้นเช่นเดียวกับกลยุทธ์ Arbitrage Trade

  3.2.3 Financial Product and Service

เป็นการเสนอขายและให้บริการเกี่ยวกับตราสารทางการเงิน
เป็นธุรกิจที่เกี่ยวข้องกับการออกและเสนอขายตราสารทางการเงินให้แก่นักลงทุน
ซึ่งตราสารทางการเงินที่ฝ่ายค้าหลักทรัพย์และสัญญาซื้อขายล่วงหน้าได้ทำการออกและเสนอขายในปัจจุบัน
ได้แก่ หุ้นกู้อนุพันธ์ และใบสำคัญแสดงสิทธิอนุพันธ์
โดยหุ้นกู้อนุพันธ์เป็นตราสารหนี้ระยะสั้นที่ผลตอบแทนของตราสารจะอ้างอิงกับหลักทรัพย์อ้างอิงตามรายละเอียดที่ระบุไว้ในสัญญา
ส่วนใบสำคัญแสดงสิทธิอนุพันธ์เป็นตราสารที่ฝ่ายค้าหลักทรัพย์และสัญญาซื้อขายล่วงหน้านำขึ้นทะเบียนเพื่อซื้อขายผ่านระบบของตลาดหลักทรัพย์ฯ
โดยมีทั้งประเภทใบสำคัญแสดงสิทธิอนุพันธ์ที่ให้สิทธิซื้อ และใบสำคัญแสดงสิทธิอนุพันธ์ที่ให้สิทธิขาย
ในการออกและเสนอขายตราสารดังกล่าว
ฝ่ายค้าหลักทรัพย์และสัญญาซื้อขายล่วงหน้าจะเป็นผู้ประเมินและกำหนดราคาเสนอซื้อและราคาเสนอขาย
โดยอ้างอิงกับปัจจัยต่างๆ ที่เกี่ยวข้องเพื่อให้ได้ผลตอบแทนในอัตราที่เหมาะสม

ในการบริหารความเสี่ยง
คณะกรรมการบริหารความเสี่ยงได้กำหนดนโยบายเกี่ยวกับการจำกัดปริมาณการลงทุนตามสภาพคล่องของหลักทรัพย์ที่ลงทุน
กำหนดเพดานมูลค่าความเสี่ยง (VaR Limit) และเพดานสำหรับผลขาดทุนสะสม
และมอบหมายให้ฝ่ายบริหารความเสี่ยง บล.ภัทร
ติดตามการลงทุนและจัดทำรายงานเป็นรายวันเพื่อส่งให้ผู้ที่เกี่ยวข้องทราบ
หากมูลค่าการลงทุนหรือค่าความเสี่ยงใดมีค่าเกินกว่าวงเงินหรือกรอบความเสี่ยงที่ได้กำหนดไว้
ฝ่ายค้าหลักทรัพย์และสัญญาซื้อขายล่วงหน้าจะต้องลดฐานะการลงทุนดังกล่าวให้ลงมาอยู่ภายใต้วงเงินหรือกรอบความเสี่ยงที่กำหนดภายในเวลาที่กำหนดไว้

สำหรับปี 2555
ฝ่ายค้าหลักทรัพย์และสัญญาซื้อขายล่วงหน้ามีวงเงินสดสูงสุดสำหรับการลงทุนที่ได้รับการอนุมัติจากคณะกรรมการบริษัท
บล.ภัทร เป็นจำนวนไม่เกิน 2,900 ล้านบาท
และคณะกรรมการการลงทุนได้กำหนดวงเงินสูงสุดภายในกรอบที่คณะกรรมการบริษัท บล.ภัทร
ได้อนุมัติไว้ โดยแบ่งประเภทตามกลยุทธ์การลงทุน 3 กลุ่ม คือ ไม่เกิน 2,900
ล้านบาทสำหรับการลงทุนโดยใช้กลยุทธ์ Arbitrage Trade
(สามารถโยกวงเงินจากการลงทุนโดยใช้กลยุทธ์อื่นมาได้เนื่องจากการลงทุนโดยใช้กลยุทธ์
Arbitrage Trade มีความเสี่ยงต่ำกว่า) ไม่เกิน 300 ล้านบาทสำหรับการลงทุนโดยใช้กลยุทธ์
System Trade และไม่เกิน 1,500 ล้านบาท สำหรับกลยุทธ์ Financial Product and
Service

ณ สิ้นปี 2555 ฝ่ายค้าหลักทรัพย์และสัญญาซื้อขายล่วงหน้ามีมูลค่าเงินลงทุนสุทธิคงเหลือเป็นจำนวน
2,347 ล้านบาท มียอดมูลค่าหุ้นกู้อนุพันธ์คงค้างสุทธิเป็นจำนวน 1,643 ล้านบาท
รวมเป็นมูลค่าเงินสดที่ใช้สำหรับการลงทุนเป็นจำนวน 704 ล้านบาท

3.  การลงทุนระยะสั้นโดยใช้กลยุทธ์ Hedge Fund

ดำเนินการโดยฝ่ายเฮดจ์ฟันด์ของ บล.ภัทร
เป็นการลงทุนในหลักทรัพย์ประเภททุนและตราสารอนุพันธ์ โดยอาศัยกลยุทธ์การลงทุนอย่างเป็นระบบ
(Systematic Strategy) การวิเคราะห์เชิงปริมาณ (Quantitative)
และการบริหารความเสี่ยงที่เหมาะสม มีระยะเวลาในการลงทุนสั้นไม่เกิน 1 ปี
โดยมุ่งหมายให้ได้ผลตอบแทนจากการลงทุนในอัตราตามที่คณะกรรมการการลงทุนของธนาคารกำหนด

ในการบริหารความเสี่ยง
คณะกรรมการบริหารความเสี่ยงกำหนดให้มีการติดตามสอบทานสัดส่วนการลงทุน
มูลค่าความเสี่ยงของพอร์ตลงทุน และผลการดำเนินงานในทางสถิติ
จำกัดปริมาณการลงทุนตามสภาพคล่องของหลักทรัพย์ที่ลงทุน
จำกัดผลขาดทุนว่าเมื่อมีผลขาดทุนสะสมเกินมูลค่าที่คณะกรรมการการลงทุนของธนาคารกำหนด
หรือมีเกณฑ์กำหนดว่าหากการลดลงของเงินทุนที่มากที่สุด (Maximum Drawdown) เกินกว่าร้อยละ
10.00 ฝ่ายเฮดจ์ฟันด์จะหยุดทำการซื้อขายและเข้ารายงานกับคณะกรรมการการลงทุนของธนาคาร
เพื่อพิจารณาการลงทุนในขั้นต่อไป โดยฝ่ายบริหารความเสี่ยง บล.ภัทร
ทำหน้าที่ติดตามและรายงานให้ฝ่ายจัดการทราบเป็นรายวัน

สำหรับปี 2555 ฝ่ายเฮดจ์ฟันด์มีวงเงินสำหรับลงทุนที่ได้รับการอนุมัติจากคณะกรรมการบริษัท
บล.ภัทร จำนวนวงเงินเริ่มต้นไม่เกิน 2,000 ล้านบาท โดย ณ สิ้นปี 2555
ฝ่ายเฮดจ์ฟันด์มีมูลค่าทรัพย์สินสุทธิรวมเป็นจำนวน 2,126 ล้านบาท

4)  ธุรกิจจัดการลงทุน (Asset Management Business) ดำเนินการโดย 2 หน่วยงาน ได้แก่
    ฝ่ายกองทุนส่วนบุคคลของ บล.ภัทร และบลจ.เกียรตินาคิน

บล.ภัทร ได้รับอนุญาตจากสำนักงาน ก.ล.ต.
ให้ประกอบธุรกิจหลักทรัพย์ประเภทการจัดการกองทุนส่วนบุคคลเมื่อวันที่ 26 เมษายน 2555
กลุ่มลูกค้าเป้าหมายของ บล.ภัทร สำหรับธุรกิจจัดการกองทุนส่วนบุคคลครอบคลุมทั้งบุคคลธรรมดา
นิติบุคคล ทั้งชาวไทยและต่างประเทศ โดยปัจจุบันมุ่งเน้นการลงทุนในประเทศเป็นหลัก

ธุรกิจจัดการกองทุนส่วนบุคคลเป็นการให้บริการด้านการบริหารทรัพย์สินตามที่ได้รับมอบหมายจากลูกค้า
โดยนโยบายการลงทุนสามารถกำหนดให้เป็นไปตามความต้องการของลูกค้าแต่ละราย
เพื่อให้สอดคล้องกับความเสี่ยงที่ยอมรับได้
โดยผู้จัดการกองทุนจะตัดสินใจลงทุนเพื่อแสวงหาผลประโยชน์จากหลักทรัพย์ตามนโยบายและข้อตกลงที่ลูกค้าให้ไว้
ทั้งนี้ ผลตอบแทนจากการให้บริการอยู่ในรูปค่าธรรมเนียมตามที่ได้ตกลงกันไว้ในสัญญาจัดการกองทุน

ณ วันที่ 31 ธันวาคม 2555 บล.ภัทร มีกองทุนส่วนบุคคลภายใต้การจัดการรวม 38 กองทุน
มูลค่าทรัพย์สินสุทธิรวม 1,842 ล้านบาท

บล.ภัทร คำนึงถึงผลประโยชน์สูงสุดของลูกค้าเป็นสำคัญ
จึงให้ความสำคัญเป็นอย่างมากในเรื่องความขัดแย้งทางผลประโยชน์และการควบคุมข้อมูลภายใน
เพื่อมิให้เกิดความได้เปรียบหรือเสียเปรียบในการลงทุนของบริษัท การลงทุนของลูกค้า
และการจัดการกองทุนส่วนบุคคลเพื่อลูกค้า บล.ภัทร
ถือว่าฝ่ายกองทุนส่วนบุคคลเป็นเสมือนนักลงทุนทั่วไปที่เป็นลูกค้าคนหนึ่ง
ซึ่งทำให้ฝ่ายกองทุนส่วนบุคคลสามารถพิจารณาเลือกทำธุรกรรมในการซื้อขายหลักทรัพย์กับบริษัทหลักทรัพย์อื่นได้
รวมถึงการใช้บทวิเคราะห์วิจัยจากบริษัทหลักทรัพย์หรือหน่วยงานอื่นใดนอกเหนือจากบล.ภัทร
ได้อย่างอิสระ
อีกทั้งยังมีการทำการศึกษาวิเคราะห์การลงทุนด้วยตัวเองโดยส่วนงานวิเคราะห์การลงทุนของฝ่ายกองทุนส่วนบุคคล
โดยการออกสัมภาษณ์ผู้บริหาร เยี่ยมชมกิจการ หรือหน่วยงานภาครัฐ
เพื่อให้ได้มาซึ่งมุมมองการลงทุนที่เป็นประโยชน์ต่อลูกค้ามากที่สุด

บลจ.เกียรตินาคิน ประกอบธุรกิจจัดการกองทุนทุกประเภท
ภายใต้ใบอนุญาตประกอบกิจการจัดการกองทุนรวม
และใบอนุญาตประกอบธุรกิจจัดการกองทุนส่วนบุคคล
ให้บริการด้านการจัดการลงทุนแก่ลูกค้าบุคคลทั่วไปหรือลูกค้าองค์กร
นิติบุคคลที่สนใจการลงทุนในกองทุนรวม กองทุนสำรองเลี้ยงชีพ หรือกองทุนส่วนบุคคล

ที่ผ่านมา บลจ.เกียรตินาคิน มุ่งเน้นการจัดการกองทุนรวมและกองทุนอสังหาริมทรัพย์เป็นหลัก โดย
ณ สิ้นปี 2555 บลจ.เกียรตินาคิน มีมูลค่าทรัพย์สินสุทธิภายใต้การบริหารจัดการรวม 24,464
ล้านบาท ประกอบด้วยกองทุนทั้งหมด 30 กอง แบ่งเป็นกองทุนรวมตราสารทุน 6 กอง
กองทุนรวมตราสารหนี้ 13 กอง กองทุนรวมแบบผสม 1 กอง กองทุนรวมต่างประเทศ 6 กอง
และกองทุนรวมอสังหาริมทรัพย์ 4 กอง

1.  ธุรกิจธนบดีธนกิจ

  ให้บริการด้านการบริหารจัดการทางการเงิน การให้คำปรึกษาด้านการลงทุน
  รวมถึงการเป็นตัวแทนขายและรับซื้อคืนหน่วยลงทุน
  เพื่อตอบสนองความต้องการแก่กลุ่มลูกค้าบุคคลสินทรัพย์สูง (High Net Worth Individual)

  ธนาคารได้รวบรวมผลิตภัณฑ์ด้านเงินฝากและการลงทุนที่หลากหลาย
  เพื่อนำเสนอให้ตรงตามความต้องการของลูกค้า ประกอบด้วย ผลิตภัณฑ์เงินฝากของธนาคารเอง
  และผลิตภัณฑ์ด้านการลงทุน ประกอบด้วย กองทุนรวมทุกประเภท ได้แก่ ตราสารทุน ตราสารหนี้
  สินค้าโภคภัณฑ์ ตราสารอนุพันธ์ และ อสังหาริมทรัพย์ และผลิตภัณฑ์ประกันชีวิต ทั้งแบบสะสมทรัพย์
  บำนาญ คุ้มครองชีวิต นอกจากนี้ ยังมีบริการ E-Banking บริการด้านที่ปรึกษาทางการเงิน
  และบริการด้านธุรกรรมทางการเงิน

  ธนาคารเกียรตินาคินเป็นตัวแทนจำหน่ายกองทุนรวมของบริษัทจัดการกองทุน 17 แห่ง
  และเป็นพันธมิตรกับบริษัทประกันชีวิต ให้บริการผลิตภัณฑ์ประกันชีวิต (Bancassurance)

2.  ธุรกิจบริหารสินทรัพย์

  ดำเนินการโดยธนาคารและกองทุนรวม 8 กอง ซึ่งเป็นบริษัทย่อยที่ธนาคารถือหน่วยลงทุน
  ธนาคารได้เริ่มทำธุรกิจบริหารหนี้ในปี 2542
  จากการประมูลสิทธิเรียกร้องที่เกิดจากการประกอบธุรกิจของสถาบันการเงินมาจากองค์การเพื่อการปฏิรูประบบสถาบันการเงิน
  (ปรส.) และระหว่างปี 2546 - 2549 ธนาคารได้ประมูลหนี้จากกรมบังคับคดี
  ซึ่งเป็นหนี้ที่อยู่ในกระบวนการทางกฎหมาย และในปี 2553
  ธนาคารได้ซื้อหน่วยลงทุนของกองทุนรวมแกมม่าแคปปิตอล และกองทุนรวมบางกอกแคปปิตอล
  ซึ่งมีลักษณะการดำเนินธุรกิจเช่นเดียวกับกองทุนรวมอื่น ๆ ซึ่งเป็นบริษัทย่อยของธนาคาร

  ธุรกิจบริหารสินทรัพย์ ประกอบด้วย ฝ่ายจัดการหนี้ ฝ่ายสนับสนุนการบริหารหนี้
  ทำหน้าที่ดูแลและเจรจาปรับโครงสร้างหนี้
  และฝ่ายบริหารทรัพย์สินรอขายรับผิดชอบการขายทรัพย์สินรอขาย
  โดยมีรายละเอียดทรัพย์รอขายใน www.kkasset.com
  ให้กับลูกค้าผู้สนใจค้นหาทรัพย์สินตามประเภทของทรัพย์สิน ทำเล พื้นที่
  หรือช่วงราคาได้ตามต้องการ

1.  การตลาดและภาวะการแข่งขัน

    1.  ช่องทางการให้บริการ

  กลุ่มธุรกิจมีช่องทางการให้บริการโดยตรงผ่าน 4 บริษัท คือ ธนาคาร บล.ภัทร บล.เกียรตินาคิน
  และบลจ.เกียรตินาคิน นอกจากนี้
  ยังมีตัวแทนจำหน่ายผลิตภัณฑ์และบริการทางการเงินบางประเภท โดยมีรายละเอียดดังนี้

1.  ธนาคารเกียรตินาคิน

  ณ วันที่ 31 ธันวาคม 2555 ธนาคารมีสาขารวมทั้งสิ้น 87 สาขา (รวมสำนักงานใหญ่)
  เพิ่มขึ้นจาก 72 สาขาในปี 2554 โดยเน้นเปิดสาขาในกรุงเทพฯ และปริมณฑล เป็นส่วนใหญ่
  เพื่อรองรับธุรกรรมเงินฝาก
  และยังคงเพิ่มสาขาในต่างจังหวัดเพื่อรองรับการเติบโตของสินเชื่อให้ครอบคลุมกลุ่มลูกค้าเป้าหมาย
  ควบคู่กับการขยายฐานลูกค้าเงินฝากไปยังต่างจังหวัด ทั้งนี้
  จำนวนสาขาของธนาคารแบ่งตามภูมิภาค เป็นดังนี้

  ----------------------------------- -----------------------------------
  ภาค                                 จำนวนสาขา

  กรุงเทพฯ และปริมณฑล                   34

  กลาง                                10

  ตะวันออก                             7

  ตะวันออกเฉียงเหนือ                     16

  ใต้                                  8

  เหนือ                                12

  รวม                                 87
  ----------------------------------- -----------------------------------

  นอกจากนี้ ธนาคารยังมีศูนย์ประมูลรถยนต์ 2 แห่ง ได้แก่ ศูนย์ประมูลรถยนต์ ถนนบางนา-ตราด
  กม.8 และจังหวัดอุดรธานี เพื่อสามารถรองรับการประมูลรถได้อย่างทั่วถึงทุกภูมิภาค

  ในปี 2556 ธนาคารไม่มีแผนเปิดสาขาเพิ่ม
  เนื่องจากจำนวนสาขาที่มีอยู่สามารถให้บริการลูกค้าทั้งสินเชื่อและเงินฝากได้อย่างครอบคลุมอยู่แล้ว
  แต่จะเป็นการปรับปรุงรูปแบบการให้บริการของสาขาให้สอดคล้องกับกลยุทธ์และเป้าหมายธุรกิจ

  นอกจากนี้ สายเครือข่ายการขายและการบริการของธนาคารทำหน้าที่กำหนด ออกแบบ
  พัฒนาช่องทางบริการ และสร้างเครือข่ายการขายให้ตอบสนองความต้องการของลูกค้า
  ครอบคลุมการบริการผ่านช่องทางอิเล็กทรอนิกส์ เสมือนเป็นธนาคารส่วนตัวตลอด 24
  ชั่วโมงให้แก่ลูกค้า ได้แก่ บริการ เคเค เอทีเอ็ม (KK ATM service)
  ลูกค้าสามารถใช้บริการได้ที่เครื่อง ATM ของทุกธนาคารในเครือข่าย ATM POOL ทั่วประเทศ
  บริการธนาคารทางอินเตอร์เน็ต (KK E-Banking Service)
  ลูกค้าสามารถทำธุรกรรมออนไลน์พื้นฐาน บริการธนาคารทางโทรศัพท์มือถือ (KK Alert
  Service) เป็นบริการแจ้งเตือนธุรกรรมทางการเงินผ่านระบบ SMS
  ไปยังโทรศัพท์มือถือของลูกค้า

  ธนาคารยังมีศูนย์บริการลูกค้า (KK Contact Center) โทร. 02-680-3333
  คอยให้บริการต่างๆ ผ่านระบบโทรศัพท์ตอบรับอัตโนมัติทุกวันตลอด 24 ชั่วโมง
  การสอบถามข้อมูลผ่านเวบไซด์ของธนาคาร (www.kiatnakin.co.th)
  และผ่านสังคมออนไลน์ใน Facebook ทุกวันตลอด 24 ชั่วโมง
  เพื่อตอบสนองปริมาณธุรกรรมที่เพิ่มขึ้น

2.  บล.ภัทร

  ให้บริการผ่านสำนักงานใหญ่ ที่อาคารสำนักงานเมืองไทย-ภัทร 1 โทร. 0-2305-9559 

3.  บล.เกียรตินาคิน

  ให้บริการผ่านสำนักงานใหญ่ที่ชั้น 7 อาคารอัมรินทร์ทาวเวอร์ และสำนักงานสาขาอีก 11 แห่ง
  นอกจากนี้ ลูกค้าสามารถติดต่อฝ่ายบริการลูกค้า โทร. 0-2680-2888 ทั้งนี้ สาขา ณ วันที่ 31
  ธันวาคม 2555 มีดังนี้

  ----------------------- ------- ----------------------------------------
  เขตพื้นที่                  จำนวน   สาขา

  กรุงเทพมหานคร และปริมณฑล  4       อัมรินทร์ อโศก บางนา นนทบุรี
                                  (สาขางามวงศ์วานเดิม)

  ต่างจังหวัด                8       ขอนแก่น เชียงใหม่ ระยอง หาดใหญ่ หาดใหญ่ 2
                                  (สาขาย่อย) ชลบุรี พิษณุโลก สมุทรสาคร
  ----------------------- ------- ----------------------------------------

4.  บลจ.เกียรตินาคิน

  มีช่องทางการจัดจำหน่ายกองทุนต่างๆ ผ่านสำนักงานใหญ่ตั้งอยู่ที่ชั้น 4
  อาคารชาญอิสสระทาวเวอร์ 1
  และดำเนินการผ่านตัวแทนสนับสนุนการขายและรับซื้อคืนหน่วยลงทุน เช่น ธนาคารพาณิชย์
  และบริษัทหลักทรัพย์ ตามที่ระบุไว้ในหนังสือชี้ชวน
  เพื่อกระจายฐานลูกค้าและเพิ่มช่องทางการเข้าถึงลูกค้าได้กว้างขวางยิ่งขึ้น

2.  สภาวะตลาดและการแข่งขัน

  1) ธุรกิจธนาคารพาณิชย์

ระบบธนาคารพาณิชย์ของไทย ประกอบด้วย ธนาคารพาณิชย์จำนวน 14 แห่ง
เป็นธนาคารพาณิชย์ที่จดทะเบียนในตลาดหลักทรัพย์ฯ จำนวน 11 แห่ง
โดยสามารถจัดอันดับตามขนาดของสินทรัพย์ เงินฝาก และเงินให้สินเชื่อสุทธิ
ตามรายงานย่อแสดงทรัพย์สินและหนี้สิน (ธ.พ.1.1) ณ สิ้นเดือนธันวาคม 2555 ได้ดังนี้

ตารางแสดงสินทรัพย์ เงินฝาก และเงินให้สินเชื่อสุทธิ ณ สิ้นปี 2555 ของระบบธนาคารพาณิชย์ไทย

+---+-----------------+-------+------+-------+------+--------+------+
| ล | ธนาคารพาณิชย์     | ส     |      | เ     |      | เ      |      |
| ำ |                 | ินทรัพย์ |      | งินฝาก |      | งินให้สิน |      |
| ด |                 |       |      |       |      | เชื่อสุทธิ |      |
| ับ |                 |       |      |       |      |        |      |
+===+=================+=======+======+=======+======+========+======+
|   |                 | (ล้า   | ส่ว   | (ล้า   | ส่ว   | (ล     | ส่ว   |
|   |                 | นบาท) | นแบ่ง | นบาท) | นแบ่ง | ้านบาท) | นแบ่ง |
|   |                 |       | ตลาด |       | ตลาด |        | ตลาด |
|   |                 |       |      |       |      |        |      |
|   |                 |       | (ร้อ  |       | (ร้อ  |        | (ร้อ  |
|   |                 |       | ยละ) |       | ยละ) |        | ยละ) |
+---+-----------------+-------+------+-------+------+--------+------+
| 1 | กรุงเทพ          | 2,33  | 18.2 | 1,77  | 19.0 | 1,4    | 17.2 |
|   |                 | 8,099 |      | 4,371 |      | 80,574 |      |
+---+-----------------+-------+------+-------+------+--------+------+
| 2 | กรุงไทย          | 2,24  | 17.5 | 1,66  | 17.9 | 1,4    | 17.2 |
|   |                 | 8,268 |      | 7,374 |      | 78,988 |      |
+---+-----------------+-------+------+-------+------+--------+------+
| 3 | ไทยพาณิชย์        | 2,14  | 16.7 | 1,61  | 17.3 | 1,4    | 17.3 |
|   |                 | 5,316 |      | 4,589 |      | 90,457 |      |
+---+-----------------+-------+------+-------+------+--------+------+
| 4 | กสิกรไทย         | 1,92  | 14.9 | 1,39  | 15.0 | 1,2    | 14.8 |
|   |                 | 1,321 |      | 4,536 |      | 73,614 |      |
+---+-----------------+-------+------+-------+------+--------+------+
| 5 | กรุงศรีอยุธยา      | 98    | 7.7  | 69    | 7.4  | 7      | 8.3  |
|   |                 | 6,467 |      | 2,994 |      | 14,405 |      |
+---+-----------------+-------+------+-------+------+--------+------+
| 6 | ธนชาต           | 95    | 7.4  | 70    | 7.5  | 7      | 12.4 |
|   |                 | 1,007 |      | 1,282 |      | 07,612 |      |
+---+-----------------+-------+------+-------+------+--------+------+
| 7 | ทหารไทย         | 71    | 5.5  | 49    | 5.3  | 4      | 5.0  |
|   |                 | 1,968 |      | 6,414 |      | 26,986 |      |
+---+-----------------+-------+------+-------+------+--------+------+
| 8 | ยูโอบี            | 35    | 2.8  | 20    | 2.2  | 2      | 2.4  |
|   |                 | 5,959 |      | 1,934 |      | 07,679 |      |
+---+-----------------+-------+------+-------+------+--------+------+
| 9 | ทิสโก้            | 27    | 2.1  | 22    | 2.4  | 2      | 2.7  |
|   |                 | 5,124 |      | 0,634 |      | 33,979 |      |
+---+-----------------+-------+------+-------+------+--------+------+
| 1 | สแตน            | 26    | 2.0  | 11    | 1.2  | 1      | 1.2  |
| 0 | ดาร์ดชาร์เตอร์ดไทย | 0,007 |      | 0,516 |      | 03,399 |      |
+---+-----------------+-------+------+-------+------+--------+------+
| 1 | เกียรตินาคิน       | 22    | 1.7  | 15    | 1.6  | 1      | 1.9  |
| 1 |                 | 3,931 |      | 3,532 |      | 63,072 |      |
+---+-----------------+-------+------+-------+------+--------+------+
| 1 | ซีไอเอ็มบี ไทย     | 20    | 1.6  | 13    | 1.5  | 1      | 1.6  |
| 2 |                 | 0,269 |      | 5,285 |      | 33,602 |      |
+---+-----------------+-------+------+-------+------+--------+------+
| 1 | แลนด์ แอนด์ เฮ้าส์  | 12    | 0.9  | 8     | 0.9  | 85,171 | 1.0  |
| 3 |                 | 2,081 |      | 4,388 |      |        |      |
+---+-----------------+-------+------+-------+------+--------+------+
| 1 | ไอซีบีซี (ไทย)     | 12    | 0.9  | 6     | 0.7  | 91,889 | 1.1  |
| 4 |                 | 0,066 |      | 7,208 |      |        |      |
+---+-----------------+-------+------+-------+------+--------+------+
| ร |                 | 12,85 | 1    | 9,31  | 1    | 8,5    | 1    |
| ว |                 | 9,883 | 00.0 | 5,057 | 00.0 | 91,427 | 00.0 |
| ม |                 |       |      |       |      |        |      |
+---+-----------------+-------+------+-------+------+--------+------+
| ร |                 | 8,65  | 67.3 | 6,45  | 69.3 | 5,7    | 66.6 |
| ว |                 | 3,004 |      | 0,870 |      | 23,633 |      |
| ม |                 |       |      |       |      |        |      |
| ธ |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ค |                 |       |      |       |      |        |      |
| า |                 |       |      |       |      |        |      |
| ร |                 |       |      |       |      |        |      |
| พ |                 |       |      |       |      |        |      |
| า |                 |       |      |       |      |        |      |
| ณ |                 |       |      |       |      |        |      |
| ิช |                 |       |      |       |      |        |      |
| ย |                 |       |      |       |      |        |      |
| ์ข |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ด |                 |       |      |       |      |        |      |
| ใ |                 |       |      |       |      |        |      |
| ห |                 |       |      |       |      |        |      |
| ญ่ |                 |       |      |       |      |        |      |
| 4 |                 |       |      |       |      |        |      |
| แ |                 |       |      |       |      |        |      |
| ห |                 |       |      |       |      |        |      |
| ่ง |                 |       |      |       |      |        |      |
+---+-----------------+-------+------+-------+------+--------+------+
| ร |                 | 2,64  | 20.6 | 1,89  | 20.3 | 1,8    | 21.5 |
| ว |                 | 9,442 |      | 0,690 |      | 49,003 |      |
| ม |                 |       |      |       |      |        |      |
| ธ |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ค |                 |       |      |       |      |        |      |
| า |                 |       |      |       |      |        |      |
| ร |                 |       |      |       |      |        |      |
| พ |                 |       |      |       |      |        |      |
| า |                 |       |      |       |      |        |      |
| ณ |                 |       |      |       |      |        |      |
| ิช |                 |       |      |       |      |        |      |
| ย |                 |       |      |       |      |        |      |
| ์ข |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ด |                 |       |      |       |      |        |      |
| ก |                 |       |      |       |      |        |      |
| ล |                 |       |      |       |      |        |      |
| า |                 |       |      |       |      |        |      |
| ง |                 |       |      |       |      |        |      |
| 3 |                 |       |      |       |      |        |      |
| แ |                 |       |      |       |      |        |      |
| ห |                 |       |      |       |      |        |      |
| ่ง |                 |       |      |       |      |        |      |
+---+-----------------+-------+------+-------+------+--------+------+
| ร |                 | 1,55  | 12.1 | 97    | 10.5 | 1,0    | 11.9 |
| ว |                 | 7,437 |      | 3,497 |      | 18,791 |      |
| ม |                 |       |      |       |      |        |      |
| ธ |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ค |                 |       |      |       |      |        |      |
| า |                 |       |      |       |      |        |      |
| ร |                 |       |      |       |      |        |      |
| พ |                 |       |      |       |      |        |      |
| า |                 |       |      |       |      |        |      |
| ณ |                 |       |      |       |      |        |      |
| ิช |                 |       |      |       |      |        |      |
| ย |                 |       |      |       |      |        |      |
| ์ข |                 |       |      |       |      |        |      |
| น |                 |       |      |       |      |        |      |
| า |                 |       |      |       |      |        |      |
| ด |                 |       |      |       |      |        |      |
| เ |                 |       |      |       |      |        |      |
| ล |                 |       |      |       |      |        |      |
| ็ก |                 |       |      |       |      |        |      |
| 7 |                 |       |      |       |      |        |      |
| แ |                 |       |      |       |      |        |      |
| ห |                 |       |      |       |      |        |      |
| ่ง |                 |       |      |       |      |        |      |
+---+-----------------+-------+------+-------+------+--------+------+

ที่มา: รายการย่อแสดงสินทรัพย์และหนี้สิน (ธ.พ. 1.1) ณ สิ้นเดือนธันวาคม 2555
ธนาคารแห่งประเทศไทย

ปี 2555
ธุรกิจธนาคารพาณิชย์ฟื้นตัวขึ้นอย่างแข็งแกร่งตามภาวะเศรษฐกิจที่ปรับตัวดีขึ้นต่อเนื่องจากช่วงปลายปี
2554 โดยความต้องการสินเชื่อในปี 2555 เพิ่มขึ้นตามอุปสงค์ภายในประเทศ
โดยมีแรงหนุนจากหลายปัจจัยทั้งมาตรการกระตุ้นเศรษฐกิจของภาครัฐ
การซ่อมแซมและฟื้นฟูผลกระทบจากอุทกภัยช่วงปลายปี 2554
รวมทั้งการใช้จ่ายและการลงทุนภาคเอกชนที่เพิ่มสูงขึ้น ส่งผลให้ปริมาณสินเชื่อสุทธิเพิ่มขึ้น 1.06
ล้านล้านบาท หรือเติบโตร้อยละ 14.0 จากสิ้นปี 2554
โดยได้รับแรงหนุนจากการขยายตัวของสินเชื่ออุปโภคบริโภคขยายตัวในระดับสูง
โดยเฉพาะสินเชื่อเช่าซื้อยานยนต์ที่เร่งตัวขึ้น จากปีก่อน
อันเป็นผลจากนโยบายรถคันแรกที่หนุนความต้องการซื้อรถยนต์ให้เพิ่มขึ้นมากในช่วงปลายปี

ในส่วนของเงินฝากมีจำนวน 9.32 ล้านล้านบาท เติบโตร้อยละ 28.7 เมื่อเทียบกับสิ้นปี 2554
จากความต้องการสินเชื่อที่เพิ่มขึ้นดังกล่าว ประกอบกับมาตรการจากภาครัฐทั้งจาก 1)
การเรียกเก็บเงินนำส่งจากธนาคารพาณิชย์เพื่อชำระหนี้กองทุนฟื้นฟูและพัฒนาระบบสถาบันการเงิน
และสถาบันคุ้มครองเงินฝากรวมในอัตราร้อยละ 0.47 ของฐานเงินฝากรวมถึงตั๋วเงินฝาก (Bill
of Exchange: B/E) 2) การกำกับดูแลการออกตั๋ว B/E ที่เข้มงวดขึ้น และ 3) พ.ร.บ.
สถาบันคุ้มครองเงินฝากที่จะลดการคุ้มครองเงินฝากเหลือ 1 ล้านบาทต่อบัญชี
(ตามกำหนดเดิมเดือนสิงหาคม 2555 ก่อนเลื่อนออกไปเป็นเดือนสิงหาคม 2557)
ทำให้ธนาคารพาณิชย์หันมาระดมเงินฝากแทนการออกตั๋ว B/E ส่งผลให้ปริมาณเงินฝากเพิ่มขึ้น
ขณะที่ปริมาณตั๋ว B/E หดตัวลง ขณะเดียวกัน ธนาคารพาณิชย์ยังระดมทุนผ่านการออกหุ้นกู้มากขึ้น
โดยปี 2555 ปริมาณการออกหุ้นกู้ของธนาคารพาณิชย์อยู่ที่ 1.8 แสนล้านบาท เพิ่มขึ้นจาก 0.18
แสนล้านบาทในปี 2554

ความต้องการสินเชื่อที่เพิ่มขึ้นมากและขยายตัวสูงกว่าเงินฝากรวมตั๋ว B/E
ส่งผลให้สภาพคล่องในระบบธนาคารพาณิชย์ตึงตัวขึ้นจากปีก่อน
สะท้อนจากอัตราส่วนสินเชื่อต่อเงินฝากรวมตราสารหนี้ที่ออกและเงินกู้ยืมปรับเพิ่มขึ้นมาที่ระดับร้อยละ
88.3 เทียบกับร้อยละ 87.3 ณ สิ้นปี 2554 ในส่วนของอัตราดอกเบี้ยในระบบธนาคารพาณิชย์
อัตราดอกเบี้ยเงินฝากและเงินกู้ค่อนข้างทรงตัวในช่วง 9 เดือนแรกของปี
ก่อนปรับตัวลงในช่วงไตรมาสสุดท้ายของปี ภายหลัง ธปท. ปรับลดอัตราดอกเบี้ยนโยบายลงร้อยละ
0.25 มาอยู่ที่ร้อยละ 2.75 ในการประชุมเดือนตุลาคม ส่งผลให้อัตราดอกเบี้ยเงินฝากประจำ 1
ปีและเงินกู้ MLR (เฉลี่ย 4 ธนาคารขนาดใหญ่) ในช่วงสิ้นปีอยู่ที่ร้อยละ 2.46 และร้อยละ 7.0
ปรับลงจากร้อยละ 2.87 และร้อยละ 7.25 ในช่วงต้นปี

แนวโน้มธุรกิจธนาคารพาณิชย์

สำหรับปี 2556
คาดว่าภาพรวมธุรกิจธนาคารพาณิชย์ยังคงขยายตัวต่อเนื่องตามทิศทางเศรษฐกิจในประเทศ
โดยมีแรงหนุนหลักจากการใช้จ่ายและการลงทุนภาครัฐที่ช่วยชดเชยการใช้จ่ายภาคเอกชนที่ชะลอตัวลง
ประกอบกับภาคส่งออกเริ่มฟื้นตัวขึ้นตามอุปสงค์จากต่างประเทศ ช่วยให้เศรษฐกิจปี 2556
ขยายตัวได้ในระดับประมาณร้อยละ 4.5 ต่อปี
ส่งผลให้ความต้องการสินเชื่อในระบบธนาคารพาณิชย์ยังสามารถขยายตัวได้ประมาณร้อยละ 13.5
ต่อปี ซึ่งเป็นการขยายตัวในระดับ 2 หลักเป็นปีที่ 4 ติดต่อกัน

หากพิจารณาปริมาณความต้องการสินเชื่อแยกตามประเภทธุรกิจ คาดว่าจะมีการกระจายตัวมากขึ้น
โดยในช่วงครึ่งแรกของปี 2556
สินเชื่ออุปโภคบริโภคยังคงเพิ่มขึ้นตามความต้องการสินเชื่อเช่าซื้อรถยนต์ที่คาดว่าการส่งมอบรถยนต์จากโครงการรถคันแรกจะมีต่อเนื่องจนถึงครึ่งแรกของปีเป็นอย่างน้อย
ประกอบกับการปรับขึ้นค่าจ้างขั้นต่ำ 300 บาทต่อวัน
จะช่วยเพิ่มกำลังซื้อและกระตุ้นความต้องการสินเชื่อเพื่อการบริโภคอีกทางหนึ่ง
ขณะที่ความต้องการสินเชื่อธุรกิจจะเพิ่มขึ้นในช่วงครึ่งหลังของปี
อันเป็นผลจากมาตรการลงทุนภาครัฐที่ช่วยกระตุ้นความต้องการสินเชื่อจากกลุ่มธุรกิจ อาทิ
ธุรกิจก่อสร้างและการขนส่ง ที่จะได้รับอานิสงส์จากโครงการลงทุนภาครัฐ

ในส่วนของเงินทุน คาดว่าการแข่งขันระดมทุนในระบบธนาคารพาณิชย์ในปี 2556
จะลดความร้อนแรงลงบางส่วนหลังจากในปีที่ผ่านมา
ธนาคารพาณิชย์ส่วนใหญ่ต่างเร่งระดมเงินฝากและออกหุ้นกู้จำนวนมาก อย่างไรก็ตาม
ความต้องการสินเชื่อที่ขยายตัวในระดับสูงทำให้สภาพคล่องในระบบธนาคารพาณิชย์ยังมีแนวโน้มตึงตัวขึ้นเช่นเดียวกับในปี
2555

สำหรับทิศทางอัตราดอกเบี้ยในระบบธนาคารพาณิชย์มีแนวโน้มทรงตัวตามอัตราดอกเบี้ยนโยบายที่คาดว่าจะอยู่ที่ร้อยละ
2.75 จนถึงสิ้นปี โดยคาดว่าอัตราดอกเบี้ยเงินฝากประจำ 1 ปีและเงินกู้ MLR (เฉลี่ย 4
ธนาคารใหญ่) จะทรงตัวที่ ร้อยละ 2.46 และร้อยละ 7.0 ตามลำดับ อย่างไรก็ตาม
แม้อัตราดอกเบี้ยเงินฝากตามประกาศจะไม่เปลี่ยนแปลงจากปี 2555
แต่คาดว่าการออกผลิตภัณฑ์เงินฝากพิเศษโดยการเสนออัตราดอกเบี้ยที่สูงขึ้นเพื่อรักษาฐานลูกค้าจะดำเนินต่อไป
โดยเฉพาะในภาวะที่ตลาดการเงินในประเทศมีแนวโน้มตึงตัวขึ้น
อันเกิดจากการเข้ามาแข่งขันระดมทุนจากภาครัฐเพื่อสนับสนุนการใช้จ่ายตามโครงการลงทุนต่างๆ

สำหรับประเด็นที่ต้องติดตามอย่างใกล้ชิดในปี 2556 คือ คุณภาพสินทรัพย์ในระบบธนาคารพาณิชย์
เนื่องจากสินเชื่อที่เร่งตัวขึ้นมากในปี 2555 เกิดจากสินเชื่ออุปโภคบริโภค
โดยเฉพาะสินเชื่อเช่าซื้อรถยนต์เป็นสำคัญ ดังนั้น
หากเกิดปัจจัยเสี่ยงทั้งจากปัจจัยภายในและต่างประเทศ อาทิ
เศรษฐกิจประเทศหลักไม่ฟื้นตัวตามคาด ปัญหาการเลิกจ้าง
(ผลกระทบจากนโยบายปรับขึ้นค่าจ้างขั้นต่ำเป็น 300 บาท) ราคาสินค้าปรับตัวสูงขึ้น
ซึ่งอาจส่งผลกระทบต่อความสามารถในการชำระหนี้ของลูกค้า
ในที่สุดแล้วย่อมส่งผลมาสู่คุณภาพสินทรัพย์และกลับมาเป็นโจทย์สำคัญที่ธนาคารพาณิชย์แต่ละแห่งต้องบริหารจัดการต่อไป

  2) ธุรกิจเช่าซื้อรถยนต์

ยอดจำหน่ายรถยนต์ในประเทศปี 2555 มีจำนวนสูงถึง 1,436,335 คัน เพิ่มขึ้นร้อยละ 80.9
จากสิ้นปี 2554 จากปัจจัยสนับสนุนจากมาตรการกระตุ้นเศรษฐกิจของรัฐบาล
“นโยบายการคืนเงินสำหรับรถยนต์คันแรก”
และกลยุทธ์การส่งเสริมการตลาดโดยการแนะนำรถยนต์รุ่นใหม่ออกสู่ตลาด ดังนั้น
สถาบันการเงินต่าง ๆ จึงได้ออกแคมเปญมาสนับสนุนการขายให้กับตัวแทนจำหน่ายรถยนต์
ส่งผลให้การแข่งขันด้านอัตราดอกเบี้ยยังคงรุนแรงต่อเนื่อง

ธนาคารพาณิชย์ที่เป็นผู้นำตลาดสินเชื่อเช่าซื้อรายใหญ่มีจำนวน 5 ราย ได้แก่ ธนาคารธนชาต
ธนาคารกรุงศรีอยุธยา ธนาคารไทยพานิชย์ ธนาคารทิสโก้ และธนาคารเกียรตินาคิน
โดยยอดสินเชื่อเช่าซื้อคงค้างของผู้ให้บริการสินเชื่อเช่าซื้อ 7 ราย ณ สิ้นปี 2555 มีจำนวน 1,067
พันล้านบาท (หมายเหตุ : ยอดสินเชื่อเช่าซื้อของบริษัทโตโยต้าลีสซิ่ง จำกัด เป็นยอด ณ
สิ้นงวดบัญชีประจำปี 2555 สิ้นสุดวันที่ 31 มีนาคม 2555)
โดยส่วนแบ่งตลาดตามยอดสินเชื่อเช่าซื้อคงค้าง ณ สิ้นปี 2555 เป็นดังนี้

[]

ในปี 2555 ธนาคารให้ความสำคัญเรื่องการบริการและความสัมพันธ์ที่ดีกับคู่ค้า / ลูกค้า
โดยเน้นการเป็นที่ 1 ในตลาดกลุ่มที่ธนาคารมีความชำนาญ และแข่งขันได้
ผลิตภัณฑ์หลักจะเป็นสินเชื่อเช่าซื้อรถยนต์ และนำเสนอผลิตภัณฑ์ต่าง ๆ เช่น ประกันภัยรถยนต์
ประกันสินเชื่อ สินเชื่อส่วนบุคคล และสินเชื่ออื่นๆ
โดยนำเสนอผลิตภัณฑ์ที่เหมาะสมในแต่ละกลุ่มลูกค้าที่ใช้บริการเช่าซื้อรถยนต์กับธนาคาร นอกจากนี้
การทำตลาดส่วนใหญ่จะทำผ่านผู้จำหน่ายรถยนต์ทั้งใหม่และเก่า โดยที่มีคู่ค้ารถใหม่จำนวนประมาณ
900 ราย และ รถเก่า 2,000 ราย

แนวโน้มธูรกิจเช่าซื้อรถยนต์ในปี 2556

แนวโน้มสินเชื่อเช่าซื้อในระบบธนาคารพาณิชย์ในปี 2556 น่าจะยังขยายตัวในระดับสูงต่อเนื่อง
โดยมีปัจจัยสนับสนุนจากยอดขายรถใหม่ที่คาดว่าจะมีจำนวนประมาณ 1.2 ล้านคัน ลดลงจากปี 2555
ร้อยละ 15.0 ซึ่งยังคงส่งผลให้ยอดสินเชื่อเช่าซื้อที่ปล่อยใหม่ในปี 2556 ของระบบธนาคารพาณิชย์
สูงกว่ายอดการผ่อนชำระของสินเชื่อเช่าซื้อเดิม
ประกอบกับรถในโครงการรถคันแรกที่มีการทำสัญญาจองในปี 2555
แต่ยังมีความล่าช้าในการส่งมอบรถ ซึ่งคาดว่าจะทยอยส่งมอบรถในช่วงครึ่งปีแรกของปี 2556
จะส่งผลให้ยอดสินเชื่อเช่าซื้อเพิ่มสูงขึ้นได้

ในช่วงครึ่งปีหลังปี 2556 เมื่อการส่งมอบรถตามมาตรการคืนภาษีรถคันแรกได้เสร็จสิ้นลง
ผู้ให้บริการสินเชื่อเช่าซื้อคงปรับกลยุทธ์จัดรายการส่งเสริมการขายของค่ายรถยนต์ต่าง ๆ
ในรถกลุ่มอื่นและประเภทอื่น ๆ มากขึ้น ขณะเดียวกันต้องมีการติดตามคุณภาพสินเชื่ออย่างใกล้ชิด
อันเป็นผลจากแรงจูงใจเรื่องการคืนภาษีรถคันแรกทำให้การตัดสินใจซื้อรถ
โดยไม่คำนึงถึงศักยภาพในการผ่อนชำระค่างวด จนกลายเป็นหนี้ที่ไม่ก่อให้เกิดรายได้ (NPL)
ได้ในอนาคต

  3) ธุรกิจอสังหาริมทรัพย์

จากการสำรวจของศูนย์ข้อมูลวิจัยและประเมินค่าอสังหาริมทรัพย์ไทย บจก. เอเจนซี่ ฟอร์
เรียลเอสเตท แอฟแฟร์ส ณ สิ้นปี 2555 พบว่ามีโครงการอสังหาริมทรัพย์ที่เปิดใหม่ทั้งหมด 419
โครงการ ประกอบด้วยจำนวนหน่วยขายทั้งหมด 103,481 หน่วย
แยกเป็นโครงการที่อยู่อาศัยประมาณร้อยละ 99
แต่ตามมูลค่าโครงการที่อยู่อาศัยจะมีสัดส่วนประมาณร้อยละ 98
โดยในจำนวนหน่วยทั้งหมดที่เสนอขายนี้เป็นห้องชุดถึงร้อยละ 60 หรือ 62,548 หน่วย
รองลงมาคือทาวน์เฮ้าส์ 22,503 หน่วย หรือประมาณร้อยละ 22 อันดับที่ 3 ได้แก่บ้านเดี่ยวจำนวน
12,720 หน่วย โดยมีสัดส่วนร้อยละ 12
นอกจากนั้นเป็นบ้านแฝดและอาคารพาณิชย์เพียงประมาณอย่างละร้อยละ 2 เท่านั้น

มูลค่าอสังหาริมทรัพย์ที่เปิดใหม่ทั้งหมดปี 2555 มีจำนวน 304,629 ล้านบาท ทั้งนี้ประมาณร้อยละ
48 หรือ 146,221 ล้านบาท เป็นห้องชุด และที่เป็นบ้านเดี่ยวมี 80,208 ล้านบาท หรือร้อยละ 26
ของทั้งหมด และอันดับสาม คือทาวน์เฮ้าส์ จำนวน 56,092 ล้านบาท หรือประมาณร้อยละ 18
ของทั้งหมด ซึ่งอาจกล่าวได้ว่าการเปิดตัวโครงการในปี 2555 นี้ มีเป็นจำนวนมาก
ซึ่งคงเป็นผลจากการฟื้นตัวหลังน้ำท่วมในปลายปี 2554

ในปี 2555 มีที่อยู่อาศัยที่สามารถขายได้ทั้งหมด 107,412 หน่วย ซึ่งมากกว่าจำนวนหน่วยที่เปิด ณ
ปี 2555 ที่จำนวน 102,080 หน่วย แสดงให้เห็นว่าภาวการณ์ขายค่อนข้างดี
อย่างไรก็ตามหน่วยที่ขายได้ในปี 2555 นั้น ไม่ใช่เฉพาะหน่วยที่เปิดใหม่ในปี 2555
แต่หมายถึงหน่วยที่เปิดตัวมาก่อนหน้านี้ด้วย โดย ณ สิ้นปี 2555 ยังมีหน่วยขายเหลืออยู่ 128,934
หน่วย แยกเป็นห้องชุดร้อยละ 32 หรือ 40,853 หน่วย รองลงมาเป็นบ้านเดี่ยวประมาณร้อยละ 30
จำนวน 38,778 หน่วย และทาวน์เฮ้าส์ 38,617 หน่วย หรือร้อยละ 30 เช่นกัน
นอกจากนั้นยังมีบ้านแฝดที่ยังเหลือขาย 7,937 หน่วย

ทั้งนี้ จำนวนหน่วยขายที่ยังเหลือขายทั้งหมดคาดว่าจะขายหมดภายในเวลา 12 เดือน
อย่างไรก็ตามในกรณีห้องชุดคาดว่าจะขายหมดภายในเวลา 7 เดือน
สำหรับกรณีทาวน์เฮ้าส์จะใช้เวลา 21 เดือน ส่วนบ้านเดี่ยวและบ้านแฝดจะใช้เวลา 35
เดือนเท่ากัน

สำหรับสภาพการแข่งขันของสถาบันการเงินในการให้สินเชื่อธุรกิจอสังหาริมทรัพย์
และสินเชื่อธุรกิจเอสเอ็มอี ในช่วงปีที่ผ่านมามีการแข่งขันที่ค่อนข้างสูง
โดยส่วนใหญ่มุ่งเน้นในเรื่องการแข่งขันทั้งในด้านเงื่อนไขวงเงินสินเชื่อ และ อัตราดอกเบี้ย
ซึ่งแตกต่างจากธนาคารเกียรตินาคินที่มุ่งเน้นจุดแข็งในด้านบริการและความเชี่ยวชาญ
ความยืดหยุ่นของสินเชื่อและบริการที่ตรงกับความต้องการของแต่ละธุรกิจ
คู่แข่งหลักในการให้สินเชื่อธุรกิจอสังหาริมทรัพย์ ได้แก่ ธนาคารกรุงไทย ธนาคารกรุงเทพ
ธนาคารไทยพาณิชย์ ธนาคารกสิกรไทย ธนาคารกรุงศรีอยุธยา ซึ่งต้องแข่งขันทั้งด้านเงื่อนไขวงเงิน
อัตราดอกเบี้ย และการให้บริการ

การทำการตลาดในปี 2555 ที่ผ่านมา
สายสินเชื่อธุรกิจมุ่งเน้นการทำการตลาดเฉพาะกลุ่มลูกค้าเป้าหมาย ภายใต้ ชื่อ KK BIZ ผ่าน
Campaign Driving Your Business โดยเจาะกลุ่มลุกค้าในระดับ GRADE B ขึ้นไปเป็นหลัก
ตามพื้นที่เป้าหมายและกลุ่มลูกค้าเป้าหมายของแต่ละสินเชื่อธุรกิจ ซึ่งในปี 2555
ที่ผ่านมาสายสินเชื่อธุรกิจมุ่งเน้นที่จะขยายตลาดไปสู่กลุ่มลูกค้าที่เป็นเป้าหมายใหม่ในพื้นที่ต่างจังหวัดตามทิศทางของ
Urbanization โดยจังหวัดที่เป็นเป้าหมายหลัก คือ เชียงใหม่ ขอนแก่น ชลบุรี ภูเก็ต สงขลา
ฯลฯ ผ่านทางกิจกรรมสัมพันธ์ร่วมกับพันธมิตรธุรกิจ จัด Roadshow
ไปยังกลุ่มลูกค้าเป้าหมายของแต่ละสินเชื่อธุรกิจ

ในด้านการทำตลาดแข่งขันกับคู่แข่งในตลาดในภาพรวม
สินเชื่อธุรกิจยังคงเน้นจุดแข็งในด้านความเชี่ยวชาญในธุรกิจที่ให้สินเชื่อเจาะตลาด Niche Market
ที่สินเชื่อธุรกิจสามารถสร้าง Value ให้กับลูกค้าเป้าหมายได้มากกว่าคู่แข่งในตลาด
โดยสินเชื่อธุรกิจทั้ง 5 ผลิตภัณฑ์ไม่มีการพึ่งพิงลูกค้าหรือผู้จัดจำหน่ายรายใดรายหนึ่งเกินร้อยละ 30
ของรายได้รวม

แนวโน้มสถานการณ์ที่อยู่อาศัยปี 2556

แนวโน้มภาวะอุตสาหกรรมและสภาพการแข่งขันในอนาคต จะยังคงมีการแข่งขันที่สูงเหมือนเดิม
โดยเฉพาะในกลุ่มของลูกค้าผู้ประกอบการ SMEs ในพื้นที่ต่างจังหวัดหลักๆ ดังกล่าวข้างต้น
ซึ่งทุกธนาคารมุ่งที่จะไปเปิดตลาดในพื้นที่ใหม่ ๆ เหล่านี้
ซึ่งเดิมเจ้าตลาดเป็นของธนาคารขนาดใหญ่ซึ่งมีฐานลูกค้าเงินฝากในแต่ละพื้นที่
แต่ยังมีโอกาสที่ดีสำหรับธนาคารเกียรตินาคินที่จะขยายตลาดในพื้นที่ต่างจังหวัดผ่านจุดแข็งในด้านบริการที่แตกต่างจากธนาคารรายใหญ่
รวมทั้งเงื่อนไขทางการเงินที่ยืดหยุ่นกว่า

สำหรับปี 2556 คาดว่ายอดการจดทะเบียนโอนกรรมสิทธิ์และยอดที่อยู่อาศัย
จดทะเบียนจะอยู่ที่ประมาณ 163,000 และ 120,000 หน่วย ขยายตัวต่อเนื่องจากปี 2555
ที่อยู่ที่ร้อยละ 4.7 และร้อยละ 16.5 ต่อปี ตามลำดับ
โดยมีปัจจัยสนับสนุนจากเศรษฐกิจที่ขยายตัวต่อเนื่องอยู่ที่ร้อยละ 4.5 ต่อปี
ผนวกกับแนวโน้มอัตราดอกเบี้ย ขาลง อย่างไรก็ตาม
ต้นทุนราคาที่ดินและค่าก่อสร้างที่เร่งตัวขึ้นและการเริ่มใช้มาตรการ Loan to Value (LTV)
สำหรับที่อยู่อาศัยแนวราบราคาต่ำกว่า 10 ล้านบาทอาจจะเป็นปัจจัยสำคัญฉุดรั้งกำลังซื้อของผู้บริโภค

จากการศึกษาทิศทางตลาดอสังหาริมทรัพย์ทั่วประเทศที่ผ่านมา
พบว่าตลาดอสังหาริมทรัพย์ในพื้นที่ต่างจังหวัดมีโอกาสเติบโตมากขึ้น
สะท้อนจากอัตราการขยายตัวของยอดสินเชื่อคงค้างเพื่อบริการด้านอสังหาริมทรัพย์ฯ
ของภูมิภาคต่างๆ ที่อยู่ในระดับสูงกว่ากรุงเทพฯและปริมณฑล ผลจากการ
กระจายความเจริญไปสู่ภูมิภาค ทำให้เศรษฐกิจในภูมิภาคเติบโตขึ้น (Urbanization)
โดยเฉพาะจังหวัดหัวเมืองที่มีความสำคัญทางเศรษฐกิจ อาทิ เมืองท่องเที่ยว ภูเก็ต หัวหิน
และพัทยา เมืองธุรกิจและอุตสาหกรรม ระยอง ชลบุรี ขอนแก่น และนครราชสีมา

จากการพิจารณาพบว่า ตลาดอสังหาริมทรัพย์ที่คาดว่าจะมีแนวโน้มเติบโตดีทั้งสิ้น 12 จังหวัด
จำแนกได้เป็น 2 กลุ่ม ดังนี้

1.  ตลาดอสังหาริมทรัพย์ที่มีการเติบโตดีสอดคล้องกับพื้นฐานทางเศรษฐกิจ ได้แก่

    -   จังหวัดที่มีตลาดสินเชื่อขนาดใหญ่ โดยมีสินเชื่อคงค้างมากกว่า 1,000 ล้านบาท คือ
        ชลบุรี ภูเก็ต ขอนแก่น และระยอง

    -   จังหวัดที่มีตลาดสินเชื่อขนาดเล็ก โดยสินเชื่อคงค้างน้อยกว่า 1,000 ล้านบาท คือ
        อุบลราชธานี และลำปาง

2.  ตลาดอสังหาริมทรัพย์ที่มีโอกาสเติบโต ได้แก่

    -   จังหวัดที่มีรายได้ต่อหัวเติบโตดีกว่าประเทศ
        ขณะที่ตลาดอสังหาริมทรัพย์ขยายตัวต่ำกว่าค่าเฉลี่ยของประเทศ
        สะท้อนช่องทางหรือโอกาสในการขยายตัวของตลาดอสังหาริมทรัพย์ในอนาคต คือ
        มหาสารคาม หนองคาย และบุรีรัมย์

    -   จังหวัดที่มีรายได้ต่อหัวเติบโตแม้ไม่โดดเด่น
        แต่มีปัจจัยแวดล้อมมาสนับสนุนให้เกิดกิจกรรมเศรษฐกิจมากขึ้น
        ส่งผลบวกต่อการขยายตัวของภาคอสังหาริมทรัพย์ของแต่ละจังหวัดในระยะข้างหน้า อาทิ
        การรวมกลุ่มประชาคมเศรษฐกิจอาเซียน (AEC) ส่งผลดีต่อจังหวัดชายแดน
        (สระแก้วและกาญจนบุรี) รวมถึงจังหวัดที่อยู่บนเส้นทางขนส่งตามแผน GMS (พิษณุโลก)

  4) ธุรกิจตลาดทุน

สภาวะตลาดทุนไทยในปี 2555 นับว่าอยู่ในเกณฑ์ดี
โดยในไตรมาสแรกตลาดทุนเริ่มมีการฟื้นตัวจากสภาวะซบเซาจากอุทกภัยครั้งใหญ่ในไตรมาสสุดท้ายของปี
2554 ก่อนจะค่อยๆ ปรับตัวสูงขึ้นอย่างต่อเนื่องตลอดทั้งปี
เนื่องจากกลุ่มบริษัทจดทะเบียนในประเทศไทยมีผลกำไรโดยเฉลี่ยค่อนข้างสูง เมื่อเทียบกับตลาดอื่นๆ
ในภูมิภาคเดียวกัน จึงมีเงินลงทุนจากต่างประเทศไหลเข้ามาในประเทศอย่างต่อเนื่อง
ซึ่งเป็นหนึ่งในปัจจัยหลักที่ช่วยผลักดันการเติบโตของตลาดทุนไทยตลอดปี 2555 ทั้งนี้
มูลค่าการซื้อขายหลักทรัพย์เฉลี่ยต่อวันของตลาดหลักทรัพย์ฯ และตลาด mai เพิ่มขึ้นร้อยละ 9.6
จากปี 2554 โดยมีมูลค่าการซื้อขายหลักทรัพย์เฉลี่ยต่อวัน 32,304 ล้านบาท
และดัชนีตลาดหลักทรัพย์ฯ ได้ปรับตัวสูงขึ้นถึงระดับ 1,397.19 จุด ซึ่งเป็นระดับที่สูงที่สุดในรอบ 16
ปี ก่อนปรับตัวลดลงเล็กน้อยและปิดที่ 1,391.93 จุด ณ สิ้นปี 2555
คิดเป็นการปรับตัวสูงขึ้นกว่าร้อยละ 36.0 เทียบกับเมื่อสิ้นปี 2554

ในภาพรวมตลาดทุนไทยมีการพัฒนาสินค้าและบริการใหม่ๆ อย่างต่อเนื่อง อาทิเช่น
สัญญาซื้อขายดอลลาร์ล่วงหน้า (USD Futures)
และสัญญาซื้อขายล่วงหน้าที่อ้างอิงดัชนีหมวดธุรกิจในตลาดหลักทรัพย์ฯ (Sector Index Futures)
นอกจากนี้ ในแง่ของการระดมทุน
บริษัทขนาดใหญ่ของประเทศไทยที่มีฐานะทางการเงินที่แข็งแกร่งได้มีการเข้าซื้อหรือควบรวมกิจการกับบริษัทในต่างประเทศหลายราย
และมีการรวมตัวกันของบริษัทภายในประเทศ (Consolidation)
เพื่อเสริมสร้างโอกาสในการแข่งขัน
และเพื่อเตรียมพร้อมรับมือกับภาวะการแข่งขันที่จะเพิ่มมากขึ้นจากการจัดตั้งประชาคมเศรษฐกิจอาเซียน
(ASEAN Economics Community – AEC) ในปี 2558

จากสภาวะตลาดในเกณฑ์ดีในปี 2555 ทำให้ธุรกิจของทุนภัทร ทั้งธุรกิจตัวแทน (Agency
Business) ที่ดำเนินการผ่าน บล.ภัทร และธุรกิจการลงทุนมีผลประกอบการเป็นที่น่าพอใจ
รายได้รวมของทุนภัทรและบริษัทย่อยค่อนข้างคงที่ โดยมีรายได้รวม 2,316 ล้านบาท
มีสัดส่วนรายได้จากธุรกิจตัวแทนและธุรกิจการลงทุนอยู่ที่ร้อยละ 59 และร้อยละ 41 ตามลำดับ

-   ธุรกิจนายหน้าซื้อขายหลักทรัพย์และสัญญาซื้อขายล่วงหน้า

การแข่งขันในธุรกิจนายหน้าซื้อขายหลักทรัพย์อยู่ในระดับสูง
สาเหตุสำคัญมาจากการเปิดเสรีการคิดค่าธรรมเนียมนายหน้าซื้อขายหลักทรัพย์แบบเต็มรูปแบบตั้งแต่ต้นปี
2555 รวมถึงจำนวนบริษัทหลักทรัพย์ที่เป็นสมาชิกตลาดหลักทรัพย์ฯ ซึ่งให้บริการที่คล้ายคลึงกันถึง 38
บริษัท บริษัทหลักทรัพย์ส่วนใหญ่จึงเน้นการแข่งขันที่คุณภาพในการให้บริการ
ข้อมูลการวิเคราะห์หลักทรัพย์ที่ทันต่อการเปลี่ยนแปลงของตลาด
รวมถึงความสามารถในการจัดสรรหุ้นใหม่ที่เสนอขายให้แก่ลูกค้า

ตารางแสดงภาวะตลาดหลักทรัพย์ฯ และตลาด mai
มูลค่าการซื้อขายหลักทรัพย์และส่วนแบ่งการตลาดของ บล.ภัทร และ บล.เกียรตินาคิน

  ----------------------------------------------------- ----------- -----------
                                                        ปี 2554      ปี 2555

  มูลค่าการซื้อขายหลักทรัพย์เฉลี่ยต่อวันของตลาดหลักทรัพย์ฯ และตลาด    29,473.30   32,304.35
  mai (ล้านบาท)                                                      

  สัดส่วนการซื้อขายของตลาดหลักทรัพย์ฯ และตลาด mai                          
  แยกตามกลุ่มนักลงทุน                                                   

  นักลงทุนต่างประเทศ (ร้อยละ)                               22.81       24.24

  นักลงทุนสถาบันในประเทศ (ร้อยละ)                           8.80        7.78

  นักลงทุนในประเทศ (ร้อยละ)                                55.20       54.98

  บัญชีบริษัทหลักทรัพย์ (ร้อยละ)                                13.19       13.00

                                                                    

  มูลค่าการซื้อขายหลักทรัพย์รวมของ บล.ภัทร เฉลี่ยต่อวัน (ล้านบาท)    2,825.20    3,062.62

  ส่วนแบ่งการตลาดของ บล.ภัทร (รวมบัญชีบริษัทหลักทรัพย์) (ร้อยละ)   4.79        4.74

  ส่วนแบ่งการตลาด-กลุ่มลูกค้าสถาบันต่างประเทศ (ร้อยละ)           8.31        7.71

  ส่วนแบ่งการตลาด-กลุ่มลูกค้าสถาบันในประเทศ (ร้อยละ)            11.82       10.28

  ส่วนแบ่งการตลาด-กลุ่มลูกค้าบุคคล (High Net Worth Client)     2.27        1.97
  (ร้อยละ)                                                           

  อันดับที่                                                 8           9

                                                                    

  มูลค่าการซื้อขายหลักทรัพย์รวมของ บล.เกียรตินาคิน เฉลี่ยต่อวัน       721.67      823.41
  (ล้านบาท)                                                          

  ส่วนแบ่งการตลาดของ บล.เกียรตินาคิน (รวมบัญชีบริษัทหลักทรัพย์)     1.41        1.47
  (ร้อยละ)                                                           

  อันดับที่                                                 24          23
  ----------------------------------------------------- ----------- -----------

ที่มา: ตลาดหลักทรัพย์ฯ และข้อมูล บล.ภัทร และ บล.เกียรตินาคิน

ตลาดอนุพันธ์มีการพัฒนาและเติบโตอย่างต่อเนื่องเพื่อเพิ่มทางเลือกใหม่ให้แก่นักลงทุน โดยในปี
2555 ตลาดอนุพันธ์ได้เพิ่มสินค้าใหม่หลายประเภท อาทิเช่น สัญญาซื้อขายดอลลาร์ล่วงหน้า (USD
Futures)
เพื่อเปิดโอกาสให้นักลงทุนและผู้ประกอบการส่งออก-นำเข้าได้มีเครื่องมือในการบริหารความเสี่ยงจากอัตราแลกเปลี่ยน
ซึ่งเริ่มมีการซื้อขายไปเมื่อเดือนมิถุนายน
และสัญญาซื้อขายล่วงหน้าที่อ้างอิงดัชนีหมวดธุรกิจในตลาดหลักทรัพย์ฯ (Sector Index Futures)
เพื่อเปิดโอกาสให้นักลงทุนสามารถทำกำไรหรือบริหารความเสี่ยงบนการเคลื่อนไหวของดัชนีในแต่ละหมวดธุรกิจได้อย่างมีประสิทธิภาพ
ซึ่งเริ่มมีการซื้อขายครั้งแรกในเดือนตุลาคม ทั้งนี้ ผู้ประกอบการในตลาดอนุพันธ์มีจำนวนทั้งหมด 41
ราย

  ------------------------------------------ ------------- --------------
  ตารางแสดงภาวะตลาดอนุพันธ์                     ปี 2554        ปี 2555

  จำนวนการซื้อขายสัญญาซื้อขายล่วงหน้าของตลาด (สัญญา) 10,027,116    10,457,928

  มูลค่าการซื้อขายสัญญาซื้อขายล่วงหน้าของตลาด         NA            NA
  (ล้านบาท)                                                 

  จำนวนการซื้อขายสัญญาซื้อขายล่วงหน้าของ บล.ภัทร     677,860       1,420,220
  (สัญญา)                                                   

  มูลค่าการซื้อขายสัญญาซื้อขายล่วงหน้าของ บล.ภัทร      341,130.29    457,270.76
  (ล้านบาท)                                                 

  ส่วนแบ่งการตลาดของ บล.ภัทร (ร้อยละ)            3.38          6.79
  ------------------------------------------ ------------- --------------

ที่มา: ตลาดหลักทรัพย์ฯ

สำหรับตลาดอนุพันธ์ บล. ภัทร เน้นการแข่งขันที่คุณภาพการให้บริการ ข้อมูลบทวิเคราะห์
รวมถึงการใช้เทคโนโลยีที่ช่วยให้การทำธุรกรรมในตลาดอนุพันธ์มีประสิทธิภาพสูงขึ้น
และมีค่าใช้จ่ายต่ำลง เช่น เทคโนโลยีการส่งคำสั่งซื้อขายแบบความถี่สูง (High Frequency
Trading) เป็นต้น

-   ธุรกิจวานิชธนกิจ

ในปี 2555 การระดมทุนจากประชาชนทั่วไปในประเทศโดยบริษัทจดทะเบียนมีมูลค่ารวม 196,246
ล้านบาท แบ่งเป็นการระดมทุนในตราสารหุ้น 148,517 ล้านบาท และกองทุนรวมอสังหาริมทรัพย์
47,728 ล้านบาท การระดมทุนในตราสารหุ้นแบ่งเป็น (1)
การเสนอขายหุ้นสามัญต่อประชาชนทั่วไปเป็นครั้งแรก (Initial Public Offering : IPO)
โดยบริษัทผู้ออกหลักทรัพย์ 18 บริษัท (แบ่งเป็นบริษัทจดทะเบียนในตลาดหลักทรัพย์ฯ 8 บริษัท
และในตลาด mai 10 บริษัท) รวมเป็นมูลค่าทั้งสิ้น 22,356 ล้านบาท และ (2)
การเสนอขายหุ้นสามัญโดยบริษัทที่จดทะเบียนอยู่แล้ว (Public Offering, Rights Offering
และ Private Placement) รวมเป็นมูลค่าทั้งสิ้น 126,162 ล้านบาท

นอกจากการระดมทุนของบริษัทจดทะเบียนดังกล่าว
ยังมีการระดมทุนจากการเสนอขายหุ้นสามัญแบบข้ามคืนให้กับบุคคลในวงจำกัดอีกจำนวน 8 บริษัท
คิดเป็นมูลค่ารวมทั้งสิ้น 71,041 ล้านบาท ซึ่ง บล.ภัทร
เป็นผู้จัดการการจำหน่ายและรับประกันการจำหน่ายหุ้นทั้งสิ้น 4 รายการ คิดเป็นมูลค่ารวม 16,396
ล้านบาท

ทั้งนี้ การที่มูลค่าการระดมทุนจากการขายหุ้นสามัญแบบข้ามคืนให้กับบุคคลในวงจำกัดสูงขึ้นในปี 2555
นั้น สอดคล้องกับการเพิ่มขึ้นของ SET Index ซึ่งปรับตัวเพิ่มขึ้นกว่าร้อยละ 34.3 ในปี 2555
ในส่วนของธุรกิจการระดมทุน บล.ภัทร ได้มุ่งเน้นทำแผนธุรกิจเชิงรุกมากขึ้น
โดยได้ให้ความสำคัญกับการเสนอขายหุ้นสามัญแบบข้ามคืนให้กับบุคคลในวงจำกัดซึ่งเป็นการเสนอขายหุ้นที่ไม่ต้องใช้เวลาในการเตรียมตัวนานและสามารถปรับเปลี่ยนระยะเวลาการขายได้ตามความเหมาะสมของสภาวการณ์ตลาดทุน
ควบคู่ไปกับการเสนอขายหุ้นสามัญให้กับประชาชนทั่วไป นอกจากนี้ บล.ภัทร
ได้มุ่งเน้นหาโอกาสทางธุรกิจเพิ่มเติมในการทำหน้าที่เป็นผู้จัดการการจัดจำหน่ายของหลักทรัพย์ประเภทหน่วยลงทุนของกองทุนรวมอสังหาริมทรัพย์
และกองทุนรวมโครงสร้างพื้นฐานอีกด้วย

สำหรับธุรกิจที่ปรึกษาทางการเงินในการควบรวมกิจการในปี 2555 มีจำนวนรายการทั้งหมด 23
รายการ คิดเป็นมูลค่ารวมทั้งสิ้น 134,304 ล้านบาท บล.ภัทร มีผลงานในการให้คำปรึกษาจำนวน
3 รายการ คิดเป็นมูลค่ารวม 18,826 ล้านบาท นอกจากนี้ บล.ภัทร
ยังคงให้ความสำคัญกับธุรกิจที่ปรึกษาด้านอื่น ๆ ให้กับลูกค้าของธุรกิจวานิชธนกิจอย่างต่อเนื่อง

เพื่อเป็นการสร้างรายได้เสริมและสนับสนุนธุรกิจนายหน้าซื้อขายหลักทรัพย์
บริษัทหลักทรัพย์หลายแห่งได้หันมาเน้นธุรกิจวานิชธนกิจจนทำให้การแข่งขันค่อนข้างรุนแรง โดย ณ
วันที่ 31 ธันวาคม 2555 มีบริษัทได้รับความเห็นชอบจากสำนักงาน ก.ล.ต.
ในการให้บริการที่ปรึกษาทางการเงินและเปิดดำเนินการแล้วถึง 74 บริษัท
และมีบริษัทหลักทรัพย์ที่ได้รับอนุญาตในการจัดจำหน่ายหลักทรัพย์ที่เปิดดำเนินการถึง 40 บริษัท
โดยในการแข่งขันส่วนใหญ่จะเน้นการแข่งขันในด้านคุณภาพของทีมงาน
ประสบการณ์และความเชี่ยวชาญของการให้บริการและคำปรึกษาในธุรกรรมต่างๆ
รวมถึงความคิดริเริ่มในการนำเสนอรูปแบบตราสารทางการเงินใหม่ๆ
เพื่อบรรลุความต้องการของลูกค้า ตลอดจนการสร้างความสัมพันธ์อันดีกับลูกค้า

-   ธุรกิจจัดการลงทุน

ในปี 2555 มีบริษัทหลักทรัพย์จัดการกองทุนรวมภายใต้การกำกับดูแลของสำนักงาน ก.ล.ต.
จำนวนทั้งสิ้น 23 แห่ง และมีมูลค่าทรัพย์สินสุทธิรวมกันจำนวนทั้งสิ้น 2.61 ล้านล้านบาท
เพิ่มขึ้นร้อยละ 25.5 เมื่อเปรียบเทียบกับปี 2554 ที่มีมูลค่าทรัพย์สินสุทธิอยู่ที่ 2.08 ล้านล้านบาท
จากข้อมูลของสมาคมบริษัทจัดการลงทุนพบว่ามูลค่าทรัพย์สินสุทธิของกองทุนรวมมีแนวโน้มเติบโตเพิ่มขึ้นอย่างต่อเนื่อง
โดย ณ สิ้นไตรมาส 1 ปี 2555 มูลค่าทรัพย์สินสุทธิรวมอยู่ที่ 2.22 ล้านล้านบาท เพิ่มขึ้นจากสิ้นปี
2554 ที่มีมูลค่าทรัพย์สินสุทธิรวม 2.08 ล้านล้านบาท หรือเติบโตเพิ่มขึ้นร้อยละ 6.6

เมื่อพิจารณามูลค่าทรัพย์สินแยกตามประเภทกองทุนนั้น ณ สิ้น ปี 2555
กองทุนรวมตราสารหนี้มีสัดส่วนมากที่สุดโดยมีมูลค่าทรัพย์สินรวม 1.58 ล้านล้านบาท
หรือคิดเป็นสัดส่วนร้อยละ 60.0 ของกองทุนทั้งหมด รองลงมาคือ กองทุนรวมตราสารทุนซึ่งมีมูลค่า
5.72 แสนล้านบาท หรือร้อยละ 22.0 สำหรับกองทุนรวมเพื่อการเลี้ยงชีพ (RMF)
และกองทุนรวมหุ้นระยะยาว (LTF) เติบโตเพิ่มขึ้นอย่างต่อเนื่อง โดยกองทุนรวม RMF มีมูลค่า
1.23 แสนล้านบาท และกองทุนรวม LTF มีมูลค่า 2.0 แสนล้านบาท นอกจากนี้
กองทุนรวมที่ลงทุนในต่างประเทศ (FIF) มีมูลค่าทรัพย์สินปรับเพิ่มขึ้นจากสิ้นปี 2554 มาอยู่ที่ 6.11
แสนล้านบาท หลังจากช่วง 2 ปีที่ผ่านมามูลค่าทรัพย์สินโดยรวมปรับลดลง
เนื่องจากกองทุนที่ลงทุนในประเทศเกาหลีใต้ทยอยครบอายุกองทุน

สำหรับ บลจ.เกียรตินาคิน มีมูลค่าทรัพย์สินภายใต้การบริหารจัดการในปี 2555 จำนวนทั้งสิ้น 2.44
หมื่นล้านบาท เพิ่มขึ้นจากปี 2554 จำนวน 2.18 พันล้านบาท
และมีกองทุนภายใต้การบริหารจัดการทั้งสิ้นจำนวน 30 กองทุน ทั้งนี้ บลจ.เกียรตินาคิน
จะเน้นการบริหารจัดการกองทุน 2 ประเภท ได้แก่ กองทุนรวม โดยคิดเป็นสัดส่วนร้อยละ 31
ของมูลค่าทรัพย์สินสุทธิภายใต้การบริหารจัดการ และกองทุนอสังหาริมทรัพย์
โดยคิดเป็นสัดส่วนร้อยละ 69.0 ของมูลค่าทรัพย์สินสุทธิภายใต้การบริหารจัดการ นอกจากนี้
บลจ.เกียรตินาคิน
ประสบความสำเร็จในการบริหารจัดการกองทุนรวมหน่วยลงทุนอสังหาริมทรัพย์และได้รับการยอมรับจากนักลงทุนเป็นอย่างมาก
โดยสามารถเพิ่มเงินทุนจดทะเบียนถึง 5 ครั้ง มีมูลค่าทรัพย์สินสุทธิอยู่ที่ 2.78 พันล้านบาท

นอกจากนี้ ในปี 2555 บลจ.เกียรตินาคิน ได้มีการจัดตั้งกองทุนรวมจำนวนทั้งสิ้น 16 กองทุน
ประกอบด้วย กองทุนรวมตราสารหนี้
ซึ่งมีนโยบายลงทุนในตราสารหนี้ภาครัฐและภาคเอกชนทั้งในประเทศและต่างประเทศ
แบบมีกำหนดอายุโครงการจำนวนทั้งสิ้น 11 กองทุน และจัดตั้งกองทุนรวม Trigger Fund
ซึ่งประกอบด้วยกองทุนรวมที่ลงทุนในต่างประเทศจำนวนทั้งสิ้น 3 กองทุน
และกองทุนรวมที่ลงทุนในประเทศจำนวนทั้งสิ้น 1 กองทุน
รวมทั้งได้จัดตั้งกองทุนรวมตราสารแห่งทุนอีกจำนวน 1 กองทุน

จากการเติบโตของตลาดธุรกิจจัดการลงทุนซึ่งมีมูลค่าทรัพย์สินสุทธิเติบโตขึ้นถึงร้อยละ 25.5
ดังนั้นปัจจัยในการแข่งขันในธุรกิจจัดการลงทุนจะให้ความสำคัญกับความเชี่ยวชาญของผู้จัดการกองทุน
โดยมีทีมงานจัดการกองทุนที่มีประสบการณ์เป็นที่ยอมรับในวงการธุรกิจจัดการกองทุน
และได้รับใบอนุญาต (License) เป็นผู้จัดการกองทุนที่รับอนุญาตจากสำนักงาน ก.ล.ต.
รวมถึงมีทีมงานที่มีคุณภาพและมีทีมที่ปรึกษาซึ่งมีความชำนาญ
และมีนโยบายที่จะมุ่งเน้นการเป็นผู้นำในการพัฒนาและคิดค้นนวัตกรรมการลงทุนแบบใหม่เพื่อเพิ่มความหลากหลายของผลิตภัณฑ์ที่จะตอบสนองความต้องการลงทุนให้เหมาะสมกับเป้าหมายการลงทุนของผู้ถือหน่วยได้เป็นอย่างดี
นอกจากนี้ ยังให้ความสำคัญกับความสะดวกในด้านเครือข่ายบริการที่กว้างขวาง
และการให้บริการผ่านตัวแทนที่มีคุณภาพ มีมาตรฐานทางวิชาชีพ
มีความพร้อมในการให้คำแนะนำการลงทุน และให้บริการด้านกองทุนอย่างมีคุณภาพ

ธุรกิจการจัดการกองทุนส่วนบุคคลมีการเติบโตอย่างต่อเนื่องและมีการแข่งขันค่อนข้างสูง
โดยมีจำนวนบริษัทจัดการกองทุนส่วนบุคคลที่ให้บริการอยู่ทั้งหมด 24 ราย มีจำนวนกองทุนทั้งหมด
1,991 กองทุน เพิ่มขึ้นร้อยละ 18.0 จากสิ้นปี 2554 คิดเป็นมูลค่าทรัพย์สินสุทธิ 322,111
ล้านบาท เพิ่มขึ้นประมาณร้อยละ 2.0 จากสิ้นปี 2554 ทั้งนี้ บล.ภัทร
ได้เริ่มดำเนินธุรกิจจัดการกองทุนส่วนบุคคลเป็นครั้งแรกในปี 2555
โดยเน้นการแข่งขันที่คุณภาพการให้บริการ
และทีมผู้จัดการกองทุนที่มีประสบการณ์ในการลงทุนมายาวนาน โดย ณ สิ้นปี 2555 บล. ภัทร
มีกองทุนส่วนบุคคลภายใต้การจัดการทั้งหมด 38 กองทุน คิดเป็นมูลค่าทรัพย์สินสุทธิ 1,847 ล้านบาท

1.  การจัดหาผลิตภัณฑ์หรือบริการ

    1.  แหล่งเงินทุน

  ธนาคารและบริษัทย่อยมีแหล่งเงินทุนที่สำคัญตามงบการเงินรวม ได้แก่ เงินฝากประเภทต่าง ๆ
  ตั๋วแลกเงินและเงินกู้ยืม และรายการระหว่างธนาคาร โครงสร้างเงินฝากและเงินกู้ยืม มีดังนี้

+----------------+--------+-------+--------+--------+--------+-------+
| รายการ         | ปี 2553 |       | ปี 2554 |        | ปี 2555 |       |
+----------------+--------+-------+--------+--------+--------+-------+
|                | จำนวน  | สัดส่วน | จำนวน  | สัดส่วน  | จำนวน  | สัดส่วน |
|                |        |       |        |        |        |       |
|                | (ล     | (ร    | (ล     | (      | (ล     | (ร    |
|                | ้านบาท) | ้อยละ) | ้านบาท) | ร้อยละ) | ้านบาท) | ้อยละ) |
+----------------+--------+-------+--------+--------+--------+-------+
| เงินรับฝาก       | 75,931 | 66.4  | 69,040 | 43.3   | 1      | 81.6  |
|                |        |       |        |        | 53,027 |       |
+----------------+--------+-------+--------+--------+--------+-------+
| ตั๋วแลกเงิน (บีอี)  | 21,045 | 18.4  | 67,652 | 42.4   | 12,124 | 6.5   |
+----------------+--------+-------+--------+--------+--------+-------+
| หุ้นกู้            | 14,262 | 12.5  | 17,707 | 11.1   | 16,999 | 9.1   |
+----------------+--------+-------+--------+--------+--------+-------+
| รายก           | 3,202  | 2.8   | 5,220  | 3.3    | 5,468  | 2.9   |
| ารระหว่างธนาคาร |        |       |        |        |        |       |
+----------------+--------+-------+--------+--------+--------+-------+
| รวม            | 1      | 100.0 | 1      | 100.0  | 1      | 100.0 |
|                | 14,440 |       | 59,619 |        | 87,618 |       |
+----------------+--------+-------+--------+--------+--------+-------+

  เงินรับฝาก ณ สิ้นปี 2555 เพิ่มขึ้นร้อยละ 121.7 จากสิ้นปีก่อน
  เนื่องจากธนาคารทยอยหยุดระดมเงินทุนด้วยการออกตั๋วแลกเงิน
  หลังจากมีการประกาศเรียกเก็บค่าธรรมเนียมนำส่งกองทุนเพื่อการฟื้นฟูและพัฒนาระบบสถาบันการเงิน
  (FIDF) จากฐานเงินฝาก ตั๋วแลกเงิน และเงินกู้ยืมทุกประเภท
  ส่งผลให้สัดส่วนของตั๋วแลกเงินลดลงจากร้อยละ 42.4 เป็นร้อยละ 6.5 ณ สิ้นปี 2555
  และสัดส่วนเงินรับฝากปรับเพิ่มขึ้นเป็นร้อยละ 81.6
  จากเงินฝากประเภทจ่ายคืนเมื่อสิ้นระยะเวลาที่เพิ่มขึ้นจากการปรับตั๋วแลกแลกเงินเป็นเงินฝาก

-   นโยบายอัตราดอกเบี้ยเงินรับฝาก

  คณะกรรมการบริหารสินทรัพย์และหนี้สิน (Asset and Liability Management Committee
  : ALCO) เป็นผู้กำหนดกรอบการกำหนดอัตราดอกเบี้ยเงินรับฝากและอัตราดอกเบี้ยตั๋วแลกเงิน
  สำหรับบุคคลธรรมดาและนิติบุคคล โดยมอบหมายให้คณะทำงานด้านสภาพคล่อง (Money Desk)
  เป็นผู้บริหารจากสายและฝ่ายต่าง ๆ ที่เกี่ยวข้อง
  พิจารณากำหนดอัตราดอกเบี้ยที่เหมาะสมในแต่ละช่วงเวลา โดยพิจารณาจากปัจจัยต่าง ๆ
  ที่เกี่ยวข้อง อาทิ ความต้องการด้านสภาพคล่องของธนาคาร
  การแข่งขันของอัตราดอกเบี้ยในตลาดเงินฝาก และแนวโน้มอัตราดอกเบี้ย ทั้งนี้
  การปฏิบัติเกี่ยวกับการรับเงินฝากและการกำหนดอัตราดอกเบี้ยเงินฝาก
  เป็นไปตามหลักเกณฑ์ที่ประกาศโดยธนาคารแห่งประเทศไทย

1.  การให้สินเชื่อ

-   นโยบายสินเชื่อ

  ธนาคารมีการกำหนดนโยบายสินเชื่อเพื่อให้ผู้ที่เกี่ยวข้องยึดถือเป็นแนวทางปฏิบัติที่ชัดเจนเป็นมาตรฐานเดียวกันและก่อให้เกิดประโยชน์สูงสุดแก่องค์กร
  โดยนโยบายสินเชื่อที่จัดทำขึ้นมีลักษณะเป็นแนวทางดำเนินการ ครอบคลุม
  หลักการพื้นฐานในการพิจารณาเครดิตที่กำหนดไว้แล้ว
  สิ่งที่ผู้ปฏิบัติงานด้านเครดิตพึงระมัดระวังและหลีกเลี่ยง
  และสิ่งที่ธนาคารสนับสนุนให้ดำเนินการเพื่อขยายเครดิตอย่างมีคุณภาพ

  นโยบายสินเชื่อถือเป็นส่วนสำคัญที่ช่วยสนับสนุนการดำเนินการตามกลยุทธ์ของธนาคาร
  เพื่อให้บรรลุเป้าหมายการให้สินเชื่อ
  และสามารถควบคุมพอร์ตสินเชื่อให้เป็นไปตามระดับความเสี่ยงที่ยอมรับได้
  มีการกำหนดสัดส่วนของพอร์ตสินเชื่อให้เหมาะสมตามประเภทธุรกิจ
  โดยคำนึงถึงการกระจุกตัวและการกระจายความเสี่ยงของพอร์ตสินเชื่อต่อการเปลี่ยนแปลงภาวะเศรษฐกิจอย่างสม่ำเสมอ
  และประเมินระดับความเสี่ยงโดยรวมให้สอดคล้องกับเป้าหมายที่กำหนด
  รวมทั้งมีหลักเกณฑ์การให้สินเชื่อที่ครอบคลุมกลุ่มธุรกิจเป้าหมาย

-   นโยบายการบริหารความเสี่ยงจากการให้สินเชื่อ

  คณะกรรมการบริหารความเสี่ยง ทำหน้าที่กำหนดหลักเกณฑ์สินเชื่อแต่ละประเภท
  โดยอ้างอิงจากนโยบายการบริหารความเสี่ยง (Risk Management Policy)
  และนโยบายสินเชื่อ (Corporate Credit Policy)
  ซึ่งหลักเกณฑ์ดังกล่าวจะประกอบด้วยเนื้อหาที่ครอบคลุมกระบวนการโดยรวมของการให้สินเชื่อทั้งก่อนการอนุมัติไปจนถึงการบริหารสินเชื่อ
  โดยมีประธานสายเป็นผู้รับผิดชอบติดตามดูแลการบริหารความเสี่ยง

  สำหรับสินเชื่อรายย่อย ธนาคารได้พัฒนาแบบจำลองความเสี่ยง Credit scoring
  โดยใช้ข้อมูลทางสถิติของลูกค้าของธนาคาร
  โดยผลการคำนวณจากแบบจำลองร่วมกับข้อมูลจากสำนักงานข้อมูลเครดิตแห่งชาติ National
  Credit Bureau จะถูกนำมาใช้เพื่อประกอบการตัดสินการให้สินเชื่อ
  ทั้งนี้เพื่อเป็นการรองรับเกณฑ์การดำรงเงินกองทุนของ Basel Committee for Banking
  Supervision ตามวิธี Internal Ratings Based Approach – IRB

  นอกจากนี้ ธนาคารจะมีการทบทวนและประเมินความเหมาะสมของนโยบายสินเชื่อ
  และการปฏิบัติงานในกระบวนการสินเชื่อเพื่อให้มีการปรับปรุงแนวทางการบริหารความเสี่ยงที่เพียงพอ
  โดยให้ทบทวนอย่างน้อยปีละครั้ง หรือเมื่อมีการเปลี่ยนแปลงอย่างมีนัยสำคัญ
  เพื่อเสนอต่อคณะกรรมการบริหารความเสี่ยง

-   การปรับปรุงโครงสร้างหนี้

  การปรับปรุงโครงสร้างหนี้เป็นการดำเนินการแก้ไขหนี้ทั่วไป และหนี้ที่มีปัญหา
  เพื่อให้ธนาคารมีโอกาสได้รับชำระหนี้คืนสูงสุด
  หรือเพื่อก่อให้เกิดประโยชน์สูงสุดในการดำเนินกิจการต่อไปทั้งลูกหนี้และธนาคาร
  โดยเฉพาะลูกหนี้ที่ประสบปัญหาการชำระหนี้เนื่องจากผลกระทบทางเศรษฐกิจ
  แต่ยังมีแนวโน้มที่จะดำเนินธุรกิจต่อไปได้ ทั้งนี้
  การปรับปรุงโครงสร้างหนี้จะต้องคำนึงถึงความสามารถที่แท้จริงของลูกหนี้
  รวมถึงอัตราผลตอบแทน อัตราการรับชำระหนี้ และความเสี่ยงที่จะยอมรับได้ ทั้งนี้
  จะต้องเป็นลูกหนี้มีเจตนาที่จะชำระหนี้
  และวิธีการปรับปรุงโครงสร้างหนี้กับลูกหนี้แต่ละรายต้องมีการพิจารณาความเป็นไปได้อย่างสมเหตุสมผล
  กรณีลูกหนี้ไม่ให้ความร่วมมือในการปรับปรุงโครงสร้างหนี้ หรือมีแนวโน้ม แก้ไขหนี้ไม่ได้
  เจ้าหน้าที่บริหารสินเชื่อขออนุมัติดำเนินคดีต่อผู้มีอำนาจอนุมัติ
  และโอนบัญชีลูกหนี้ไปยังหน่วยงานที่รับผิดชอบด้านกฎหมายโดยเร็วเพื่อให้ดำเนินคดีต่อไป

-   การติดตามหนี้ผิดนัด

  ธนาคารมีนโยบายในการติดตามให้ลูกหนี้ผิดนัดทุกราย ชำระหนี้ทั้งหมดคืนแก่ธนาคารโดยเร็ว
  โดยธนาคารจะประเมินความสามารถในการชำระหนี้ และความร่วมมือของลูกหนี้แต่ละราย
  เพื่อกำหนดแนวทางการติดตามและแก้ไขหนี้ที่เหมาะสม
  ธนาคารจะพิจารณาปรับปรุงโครงสร้างหนี้ของลูกหนี้รายที่ให้ความร่วมมือ
  และมีแนวโน้มสามารถปฏิบัติได้ตามเงื่อนไขข้อตกลงใหม่เพื่อให้ธนาคาร
  มีโอกาสได้รับชำระหนี้คืนสูงสุดและเหมาะสมกับความสามารถที่แท้จริงของลูกหนี้
  กรณีลูกหนี้บางรายไม่สามารถชำระหนี้ หรือไม่สามารถติดต่อได้ หรือไม่ให้ความร่วมมือ
  แต่ภาระหนี้สินที่ยังคงมีอยู่กับธนาคารยังคงเหลืออยู่เป็นจำนวนมากจึงเป็นหน้าที่ของฝ่ายกฎหมายหรือบุคคลภายนอกจะต้องสืบหาติดตามทรัพย์สินของลูกหนี้
  เพื่อนำมาชำระหนี้โดยไม่มีความขัดแย้งทางผลประโยชน์ (Conflict of interest)

-   การอนุมัติการให้กู้ยืมและอำนาจการอนุมัติ

  สินเชื่อรายย่อย
  ธนาคารกำหนดอำนาจการอนุมัติตามระดับวงเงินและเงื่อนไขสินเชื่อตามระดับขั้นตั้งแต่ระดับหัวหน้าเจ้าหน้าที่ตลาดไปจนถึงหัวหน้าสำนักงานขายภาค
  โดยมีฝ่ายควบคุมและตรวจสอบเครดิต ที่เป็นอิสระจากหน่วยงานด้านการตลาด
  ช่วยทำหน้าที่วิเคราะห์และตรวจสอบคำขออนุมัติเพื่อแสดงความเห็นเพิ่มเติม
  และเจ้าหน้าที่ตลาดมีหน้าที่ติดตามคุณภาพของการปล่อยสินเชื่อรายสัญญาที่ได้อนุมัติสินเชื่อ
  คุณภาพสินเชื่อสำหรับลูกค้า โดยมีการผูกผลตอบแทนกับระดับหนี้เสีย นอกจากนี้
  ธนาคารมีการบริหารความเสี่ยงระดับพอร์ตสินเชื่อผ่านการกำหนดตัวชี้วัดและเพดานความเสี่ยง
  ซึ่งรวมถึงการกระจุกตัวของสินเชื่อ
  ซึ่งต้องรายงานคณะกรรมการบริหารความเสี่ยงอย่างสม่ำเสมอ

  สินเชื่อธุรกิจ จะต้องได้รับอนุมัติโดยคณะกรรมการหรือผู้บริหารในระดับที่เหมาะสม
  โดยอำนาจการอนุมัติจะต้องกำหนดให้สอดคล้องกับวงเงิน ประเภทธุรกิจ
  ขนาดและความซับซ้อนของธุรกรรม

1.  ความสามารถในการดำรงเงินกองทุนของธนาคาร

  กลุ่มธุรกิจการเงินเกียรตินาคินภัทรได้ให้ความสำคัญกับการบริหารจัดการเงินกองทุนเป็นอย่างมาก
  เพื่อให้มั่นใจว่ากลุ่มธุรกิจจะมีกลยุทธ์ในการรักษาระดับเงินกองทุนให้สูงกว่าเป้าหมายการดำรงเงินกองทุนที่กำหนดไว้
  ณ วันที่ 31 ธันวาคม 2555 ธนาคารมีระดับเงินกองทุนต่อสินทรัพย์เสี่ยง (BIS Ratio)
  อยู่ที่ร้อยละ 14.69 สูงกว่าอัตราขั้นต่ำของธนาคารแห่งประเทศไทยที่ร้อยละ 8.50
  โดยอัตราส่วนอัตราส่วนเงินกองทุนต่อสินทรัพย์เสี่ยงของธนาคาร มีดังนี้

+-------------------+-------------+-------------+-----------+---------+
| เงิน               | 31 ธันวาคม   | 31 ธันวาคม   | 31 ธันวาคม | อ       |
| กองทุนต่อสินทรัพย์เสี่ยง | 2553        | 2554        | 2555      | ัตราขั้นต่ำ |
|                   |             |             |           |         |
| (ร้อยละ)           |             |             |           | ตา      |
|                   |             |             |           | มกฎหมาย |
+-------------------+-------------+-------------+-----------+---------+
| เงินกองทุนชั้นที่ 1     | 14.55       | 14.70       | 14.01     | 4.25    |
+-------------------+-------------+-------------+-----------+---------+
| เงินกองทุนทั้งสิ้น      | 15.18       | 15.40       | 14.69     | 8.50    |
+-------------------+-------------+-------------+-----------+---------+

2.  การบริหารสภาพคล่อง

  ธนาคารกำหนดให้การบริหารสภาพคล่องอยู่ภายใต้การดูแล
  และการกำหนดกลยุทธ์ของคณะกรรมการบริหารสินทรัพย์และหนี้สิน
  โดยมีคณะทำงานด้านสภาพคล่อง (Money Desk)
  เป็นกลไกสำคัญในการพิจารณาอัตราดอกเบี้ยให้สอดคล้องกับความต้องการด้านสภาพคล่อง
  นอกจากนี้ ยังมีฝ่ายบริหารเงินเป็นหน่วยงานหลักทำหน้าที่ในการบริหารสภาพคล่อง
  โดยมีการบริหารฐานะสภาพคล่องอย่างใกล้ชิดทั้งในระยะสั้นและระยะยาว
  ให้สอดคล้องกับปัจจัยภายใน ได้แก่ แผนการขยายธุรกิจและสภาพคล่องของธนาคาร
  และปัจจัยภายนอก ได้แก่ สภาวะการแข่งขัน และแนวโน้มอัตราดอกเบี้ย ทั้งนี้
  คณะกรรมการบริหารสินทรัพย์และหนี้สินได้กำหนดให้มีการทบทวนภาวะเศรษฐกิจ
  และแนวโน้มอัตราดอกเบี้ยเป็นประจำ
  เพื่อให้การบริหารสภาพคล่องทันต่อความผันผวนของเศรษฐกิจทั้งภายในและภายนอกประเทศ

  ในภาวะปกติคณะกรรมการบริหารสินทรัพย์และหนี้สิน
  กำหนดให้มีสินทรัพย์สภาพคล่องส่วนเกินจากที่กฎหมายกำหนดไม่ต่ำกว่าเงินฝากและเงินกู้ยืมครบกำหนดใน
  6 สัปดาห์ข้างหน้า โดยมีการกระจายตัวของแหล่งเงินทุนที่เหมาะสม
  ซึ่งแหล่งเงินทุนหลักของธนาคารมาจากเงินรับฝากจากลูกค้า
  โดยไม่อาศัยแหล่งที่มาจากกลุ่มผู้ฝากเงินรายใหญ่ หรือสถาบันการเงินอื่นมากเกินไป นอกจากนี้
  ยังมีการกระจายตัวในแต่ละประเภทและอายุครบกำหนด
  รวมทั้งรักษาความสมดุลของแหล่งที่มาของเงินทุนและการใช้ไปของเงิน
  สำหรับกรณีเหตุฉุกเฉินในภาวะวิกฤตต่างๆ
  ธนาคารมีการจัดทำแผนรองรับเหตุฉุกเฉินด้านสภาพคล่อง
  เพื่อให้มีแหล่งสภาพคล่องเพียงพอที่จะรองรับการถอนเงินของผู้ฝาก
  และธนาคารยังสามารถดำเนินธุรกิจต่อเนื่องอยู่ได้ไม่น้อยกว่า 1 เดือน

  ธนาคารดำรงอัตราส่วนสินทรัพย์สภาพคล่องโดยเฉลี่ยแล้วไม่ต่ำกว่าร้อยละ 6.00
  ของยอดเงินฝากและเงินกู้ยืมบางประเภท ตามเกณฑ์ที่ธนาคารแห่งประเทศไทยกำหนด โดย ณ
  วันที่ 31 ธันวาคม 2554 ธนาคารมีเงินสดในมือ เงินสดที่ศูนย์เงินสด
  เงินฝากที่ธนาคารแห่งประเทศไทย และหลักทรัพย์ที่ปราศจากภาระผูกพัน รวมเป็นจำนวน
  31,594 ล้านบาท

3.  การจัดชั้นสินทรัพย์ การตั้งสำรอง และการตัดจำหน่ายหนี้สูญ

  ธนาคารปฏิบัติตามหลักเกณฑ์การจัดชั้นสินทรัพย์
  และการกันเงินสำรองของธนาคารแห่งประเทศไทย
  และหลักเกณฑ์ที่คณะกรรมการบริหารความเสี่ยงพิจารณาเห็นว่าเหมาะสม

  ธนาคารจะตัดลูกหนี้ออกจากบัญชี เนื่องจากเห็นว่าไม่สามารถที่จะเรียกชำระหนี้คืนได้ เช่น
  ได้ดำเนินคดีทางกฎหมายแล้ว ลูกหนี้ไม่มีทรัพย์สินที่จะชำระหนี้ได้ หรือ ไม่มีบุคคลค้ำประกัน
  หรือหลักประกันไม่มีค่าแล้ว ธนาคารสามารถดำเนินการได้ โดยการตัดจำหน่ายหนี้สูญ
  และหนี้สูญรับคืน ให้ถือปฏิบัติตามข้อกำหนดของประกาศธนาคารแห่งประเทศไทย
  และหลักเกณฑ์การตัดหนี้สูญของกรมสรรพากร
  และหลักเกณฑ์ที่คณะกรรมการบริหารความเสี่ยงพิจารณาเห็นว่าเหมาะสม ทั้งนี้
  การตัดลูกหนี้ออกจากบัญชีจะต้องไม่เป็นการเอื้อประโยชน์แต่กรรมการ ผู้บริหารระดับสูง
  ผู้ถือหุ้นของธนาคาร หรือผู้ที่เกี่ยวข้อง หรือกิจการที่บุคคลดังกล่าวมีผลประโยชน์เกี่ยวข้อง

4.  ธุรกิจตลาดทุน ดำเนินการโดย บล.ภัทร และบล.เกียรตินาคิน มีรายละเอียดดังนี้

-   แหล่งที่มาของเงินทุน

  ภายหลังการทำคำเสนอซื้อ บล.ภัทร เป็นผลสำเร็จ
  ทุนภัทรได้เข้าซื้อหลักทรัพย์ภายใต้การลงทุนของสายงานลงทุนของ บล.ภัทร
  ซึ่งแหล่งเงินทุนในการซื้อหลักทรัพย์ดังกล่าวมาจากเงินปันผลรับจากการถือหุ้นใน บล.ภัทร
  และจากผลตอบแทนการลงทุนในหลักทรัพย์ต่างๆ ที่ทุนภัทรเข้าลงทุน โดยในช่วงแรกทุนภัทรรับรู้
  บล.ภัทร เป็นเจ้าหนี้ซื้อขายหลักทรัพย์ และเมื่อพ้นระยะเวลา 6
  เดือนนับจากวันที่ทุนภัทรเข้าถือหลักทรัพย์ดังกล่าว
  บัญชีเจ้าหนี้ซื้อขายหลักทรัพย์ดังกล่าวถูกเปลี่ยนเป็นเงินกู้ยืมจากบริษัทย่อย โดย ณ วันที่ 31
  ธันวาคม 2555 ทุนภัทรมียอดคงเหลือเงินกู้ยืมจาก บล.ภัทรเป็นจำนวน 150 ล้านบาท

  นอกจากนี้ ปัจจุบันแหล่งเงินทุนทั้งหมดของกลุ่มธุรกิจตลาดทุนมาจากธนาคารซึ่งเป็นบริษัทแม่
  นอกจากนี้ บล.ภัทร
  ยังมีการจัดเตรียมแหล่งเงินทุนไว้โดยมีวงเงินกู้ยืมเบิกเงินเกินบัญชีกับธนาคารพาณิชย์บางแห่ง

-   การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

-ไม่มี-

-   การอนุมัติวงเงินและอำนาจการอนุมัติ

  บล.เกียรตินาคิน มีนโยบายในการพิจารณาอนุมัติวงเงินเพื่อซื้อขายหลักทรัพย์ให้แก่ลูกค้า
  โดยพิจารณาจากหน้าที่การงาน ฐานะทางการเงิน และความสามารถในการชำระหนี้ของลูกค้า

-   การกำหนด Margin ของหลักทรัพย์

  บล.เกียรตินาคิน กำหนดให้คณะเจ้าหน้าที่บริหารความเสี่ยง
  เป็นผู้ทบทวนและกำหนดรายชื่อหลักทรัพย์ที่จะอนุญาตให้ซื้อในบัญชีมาร์จิ้นได้ (Marginable
  Securities) และการปรับอัตรามาร์จิ้น
  โดยจะคัดเลือกหลักทรัพย์ที่มีปริมาณการซื้อขายในระดับสูง และผลประกอบการดี
  หรือกำลังอยู่ในช่วงฟื้นตัว

-   ความสามารถในการดำรงเงินกองทุนสภาพคล่อง

  อัตราส่วนเงินกองทุนต่อสินทรัพย์สภาพคล่องสุทธิ ณ วันที่ 31 ธันวาคม ของ บล.ภัทร แล
  บล.เกียรตินาคิน เกินกว่าอัตราขั้นต่ำที่ร้อยละ 7.00
  ตามเกณฑ์การดำรงเงินกองทุนต่อสินทรัพย์สภาพคล่องสุทธิตามที่สำนักงาน ก.ล.ต.
  โดยแสดงรายละเอียดในตารางดังนี้

  --------------------------- --------------- ------------- --------------
  เงินกองทุนสภาพคล่อง (ร้อยละ)    ปี 2553          ปี 2554        ปี 2555

  บล.ภัทร                      65.84           85.67         52.83

  บล.เกียรตินาคิน                96.20           125.43        69.34
  --------------------------- --------------- ------------- --------------